Tadika Mahal  Tidak Jamin Anak Hebat. Ini Sebab Ibu Bapa Kena Tahu. Baca Penjelasan Pakar Ini!

Kebiasaanya hujung tahun ni, ramai ibu bapa akan survey tadika atau pusat perkembangan untuk pendidikan pra sekolah anak-anak. Tidak dinafikan ada tadika yang mahal dan murah yurannya.

Keinginan mempunyai anak yang pandai tidak semestinya belajar di tadika yang mempunyai yuran mahal. Semua ini bergantung kepada cara pembelajaran dan guru yang mengajar di tadika berkenaan.

Pakar Pendidikan Awal Kanak-Kanak, Prof Madya Dr Bustam Kamri yang merangkap Dekan Sekolah Sains Sosial,Kolej Antarabangsa Yayasan Melaka (KAYM) mengakui bahawa tadika yang bagus dan berkualiti mendidik kanak-kanak membaca terletak kepada kemahiran guru yang mengajar.
Tadika yang mahal belum tentu dapat menjamin hasil yang dikehendaki oleh ibu bapa yang mengharapkan anaknya boleh membaca. Kualiti guru terletak kepada kelayakan keilmuan dan pengalaman mengajar kanak-kanak. Guru perlu mendapat pengetahuan pendekatan dan teknik mengajar membaca kepada kanak-kanak.

APA YANG JELAS, GURU PERLU PEKA DENGAN KEBOLEHAN DAN KEUPAYAAN SETIAP KANAK-KANAK DI TADIKA.

Tumpuan perlu diberikan kepada kanak-kanak yang tidak mempunyai kebolehan membaca mengikut perkembangannya.

Tadika yang mahal belum tentu dapat menjamin hasil yang dikehendaki oleh ibu bapa yang mengharapkan anaknya boleh membaca- Dr Bustam

8 TIP BANTU ANAK MEMBACA
Dr Bustam menyenaraikan lapan panduan seharusnya pihak tadika lakukan. Apabila sudah tahu mengenai lapan panduan ini, ibu ayah, boleh tanya kepada pihak tadika, bagaimana corak pembacaan di tadika.
1.Aktiviti membaca di tadika hendaklah dipelbagaikan supaya dapat merangsang kanak-kanak untuk belajar membaca.
2.Cara pendekatan mengajar membaca juga penting untuk menghasilkan kanak-kanak yang boleh membaca dan memahami apa yang dibaca.
3.Kaedah membaca secara menyeluruh, fonetik atau membaca terus hendaklah disesuaikan dengan latar belakang kanak-kanak yang berbeza.
4.Masalahnya kadangkala pihak guru yang mengajar tidak sedar dan menganggap semua kanak-kanak adalah sama minat, kebolehan, keupayaan dan pencapaiannya.
5.Bahan bacaan yang disediakan oleh tadika hendaklah dapat menarik perhatian kanak-kanak. Pemilihan bahan bacaan hendaklah disesuaikan dengan peringkat umur, minat dan kebolehan kanak-kanak yang pelbagai latar belakang.
6.Membaca hendaklah disusuli dengan aktiviti yang mempunyai perkaitan dengan bahan yang dibaca dan memberi pengalaman bermakna kepada kanak-kanak.
7.Persekitaran membaca di rumah adalah penting sebagai lanjutan aktiviti belajar membaca di tadika. Ibu bapa dinasihatkan mengambil tahu dengan bertanya pengalaman kanak-kanak kegiatannya semasa di tadika.
8.Berikan galakkan kepada anak untuk terus membaca. Ibu bapa jangan merasa kecewa apabila anaknya belum boleh membaca. Dijangka semua kanak-kanak apabila telah mencapai kematangan dalam lingkungan usia sembilan tahun boleh membaca dengan lancar sekiranya diberi bimbingan yang sesuai mengikut keperluan kanak-kanak.

APA ITU TADIKA KERAJAAN DAN TADIKA SWASTA
Di negara kita terdapat dua jenis tadika iaitu tadika bantuan kerajaan iaitu kelas prasekolah di bawah Kementerian Pelajaran Malaysia. Biasanya kelas prasekolah ini terdapat di dalam kawasan sekolah rendah. Ibu bapa perlu mendaftar lebih awal di prasekolah berkenaan.

Selain itu Ibu bapa boleh memilih kelas tadika yang dianjurkan oleh Kementerian Kemajuan Masyarakat dan Luar Bandar iaitu kenali sebagai tabika KEMAS. Biasanya tadika ini berada di kawasan luar bandar. Manakala tadika anjuran Jabatan Perpaduan Negara dan Integrasi Nasional (JPNIN) berada di kawasan bandar. Penubuhan tadika KEMAS dan tadika JPNIN bertujuan untuk membantu keluarga yang berpendapatan rendah . Oleh kerana prasekolah dan tadika ini anjuran kerajaan maka yuran yang dikenakan amat minima sesuai dengan kemampuan keluarga berpendapatan rendah.

Tadika swasta tetap gunapakai sistem pembelajaran berlandaskan Kementerian Pelajaran Malaysia. Sekiranya ibu bapa berkemampuan dan tidak mahu menghantar anaknya ke tadika bantuan kerajaan mereka boleh memilih menghantar anak ke tadika swasta. Biasanya pengusaha tadika akan mengenakan yuran pada setiap kanak-kanak. Kadar yuran tidak sama pada setiap tadika. Perbezaan yuran bergantung pada keadaan di tadika. Ibu bapa boleh mengagak dengan melihat keadaan fizikal dan bangunan di tadika secara tidak langsung akan menggambarkan bayaran yuran yang bakal dikenakan. Sekiranya di luar kemampuan adalah dinasihatkan menghantar anak ke tadika bantuan kerajaan.

KELAYAKAN TENAGA PENGAJAR ATAU GURU
Guru tadika perlu mempunyai kelayakan dalam bidang pendidikan awal kanak-kanak. Biasanya guru-guru di Kementerian Pelajaran Malaysia mempunyai ijazah sarjana muda dalam bidang pendidikan awal kanak-kanak. Mereka ini terlatih khusus dalam mengajar kanak-kanak di tadika. Kurikulumnya dibina bersesuaian dengan perkembangan kanak-kanak.

SETIAP KELAS PRASEKOLAH AKAN MENGGUNAKAN KURIKULUM YANG SAMA DI SELURUH NEGARA. BEGITU JUGA DENGAN KELAS TADIKA ANJURAN KEMAS DAN JPNIN JUGA MENGGUNAKAN KURIKULUM YANG DITETAPKAN OLEH KEMENTERIAN PELAJARAN MALAYSIA.

Bezanya kebanyakan guru yang mengajar di tadika KEMAS dan JPNIN berkelulusan diploma pendidikan awal kanak-kanak. Mereka juga mendapat latihan khusus untuk mengajar kanak-kanak di tadika.
Manakala guru-guru di tadika swasta terdapat berbagai kelayakan akademiknya. Pengusaha tadika yang berkemampuan akan mengaji guru yang berkelulusan sarjana muda dan juga diploma dalam bidang pendidikan awal kanak-kanak. Sekiranya pengusaha kurang berkemampuan akan mengaji guru yang berpengalaman dengan kelulusan lebih rendah daripada diploma iaitu kelulusan Sijil Pelajaran Malaysia. Walau bagaimana pun guru-guru di swasta mendapat pendedahan kursus pendek yang dianjurkan oleh badan swasta dan kerajaan. Mereka juga perlu mematuhi syarat mengikuti garis panduan kurikulum yang dikeluarkan oleh Kementerian Pelajaran Malaysia.

Kesimpulannya, tadika mahal atau tidak bergantung kepada sistem pembelanjaran di tadika itu. Misalnya, jika tadika itu murah yurannya, tetapi guru-gurunya berpengalaman sudah tentu banyak ilmu pendidikan yang boleh digunapakai untuk mendidik kanak-kanak. Yang penting, pastikan tenaga pengajarnya berkualiti dan mempunyai sijil dalam pendidikan awal kanak-kanak.


Berat Turun Dari 83kg Ke 43kg,  Begini Rahsia Wanita Ini Lakukan Ketika Berpantang, Hebat!

Selepas berpantang, ada wanita yang mampu menurunkan berat badan dengan mudah. Namun ada juga yang sukar untuk menurunkan berat badan walaupun telah mencuba beberapa cara.

Wanita bernama Syaurah ini berkongsi rahsianya menurunkan berat badan selepas habis berpantang. Perbezaan berat ketara yang diturunkan wanita ini memang hebat. Kita ikut cara yang dilakukannya ketika berpantang.

Ha meh mama Syaurah pulak nak share cara mama syaurah berpantang dari berat 83kg-43kg dalam tempoh berpantang dan memang terbaik untuk wanita yang bersalin secara ceaser amalkan. Untuk anda kembali ramping, perut kemas, pinggang ramping, dalaman cun melecun, anak bebas kuning, mama tidak sembelit . Luka baik cun punya dalam tempoh 44hari berpantang!!

Kongsi tip berpantang 83 – 43kg, ini rutin yang boleh di amalkannya:

1. Sepanjang Tempoh Berpantang
Sila lakukan perkara penting yang akan beri kesan jangka panjang dan untuk seumur hidup anda!

– Ikat rambut dan sanggul tinggi-tinggi ketat biar naik atas kepala.

– Berpilis dan berparam pada dahi dan badan untuk buang segala kekotoran dalaman dan mengelakkan anda pening , migrain dan paling teruk meroyan.

– Sila jauhkan diri anda dari kipas dan aircond selama 44hari ( minimumkan ).

– Memakai baju panas dan stoking tebal sampai ke betis itu wajib!!!!!

– Sila minum air kopi sekali sehari.

– Air kosong 1 gelas sehari (yang ni memang amalan ira).

– Minum air akar traditional untuk memastikan segala darah kotor, apa-apa yang tertinggal terutama darah bantal keluar dengan mudah dan memastikan dalaman kembali grip dan sihat semula.

– Dengan pengamalan air akar traditional ni seminggu je boleh keluar habis kekotoran dalam tu. Ira amalkan (teh herba) yang memang hilangkan dahaga, sejukkan badan, susu badan memang banyak dan tiada masalah sembelit. Yang penting perut cepat je kempis dan Ira dulu 4 darah bantal besar penumbuk keluar dari bawah.

– Sila makan makanan rebus dan bakar sahaja! Minyak-minyak ni tak elok untuk rahim , miss v dan badan kita yang sedang kembang disebabkan urat-urat yang putus selepas bersalin.

– Lebihkan air oren sunquick / buah sunkist dan elakkan makan semua buahan lain. Sunquick sahaja ya untuk mempercepatkan proses penyembuhan.(ini Dr. yang pesan ya, tapi memang berkesan).

– Bagi yang sembelit sila dapatkan ubat cair najis di hospital swasta yang kesan dia lebih baik dari hospital kerajaan sediakan. Kita bagi pendapat berdasarkan pengalaman ya, tapi dapatkan nasihat dari yang pakar dulu.

– Jauhkan diri anda dari suami dan elakkan perasaan “horny” kerana itu akan menyebabkan sistem badan jadi tidak terkawal dan potensi untuk meroyan dan bentan itu tinggi.

– Amalkan ikan haruan hidup dan pegaga untuk memperkemaskan lagi kedudukan rahim anda dan luka yang dipotong sewaktu anda di dalam “ot”.

– Elakkan makan makanan sejuk dan lauk pauk yang berat. Untuk mengelakkan badan naik secara mendadak dan akan susah kurus.

– Makan nasi 2 kali sahaja dan jangan tambah! Lauk banyak tak pe janji nasi sikit.

– Balance makan biskut cracker kosong! Jangan ada tambahan gula okay! Nak gula minum dalam air sunquick korang tu je ( ini pantang ira, pantang korang . Buat cara korang ye ).

-Jauhkan diri anda dari terkena angin luar (berjalan di dalam rumah sahaja ) hal ini untuk memastikan badan anda tidak dimasuki oleh angin (bahasa kampungnya) disebabkan bulu roma yang sedang terbuka luas selepas bersalin.

– Eakkan melakukan sebarang aktiviti yang melibatkan tenaga perut supaya perut anda tidak akan menggeleber dan tidak tegang sampai bila-bila.

– Urusan anak serahkan pada keluarga. Banyakkan rehat dan bertungku pada bahagian badan yang lain kecuali di bahagian jahitan sahaja.

2. Perkara Elak Buat
Elakkan aktiviti yang mengundang bentan, badan masuk angin, badan kembang dan badan sentiasa sakit.

– Jangan menyapu atau vacuum.

– Jangan basuh pinggan.

– Jangan sidai baju.

– Jangan angkat bath tub anak.

– Jangan kemas rumah.

– Jangan langgar pantang makan minum.

– Jauhkan diri anda dari suami selama tempoh 44 hari yang wajib ni.

– Jangan dukung anak kecil atau kucing.

– Jangan tidur dalam keadaan leher dan rambut terdedah dengan angin atau aircond dengan sengaja.

– Berbengkung selepas setahun bersalin.

– Amalkan jamu selepas kuning anak turun sahaja.

– Amalkan herba kayu untuk mendapatkan perut yang tegang kemas dan badan yang lebih menarik selepas bersalin.

Berpuasa pun boleh 30 hari tak dehydration, tambah sikit lagi 44hari tempoh berpantang . Bukan tak minum air langsung. Nak ikut boleh, kalau rasa tak boleh, ambik mana yang elok.

Ini tips berpantang keturunan ira, keturunan ira umur 60 muka tapi nampak muda remaja. Semua sihat bebas penyakit, kulit tegang, badan ramping dan sihat walaupun dah tua.

Sekarang alhamdulillah anak dah berusia 2 tahun 1 bulan, ira masih mampu fully breat feed tanpa miss sehari pun. ☺Nah ini tips berpantang ira! Boleh amalkan. Bagi yang dah terlepas pantang ni anak baru nanti mulakan semula in sha allah badan luaran dan dalaman boleh kembali muda remaja semula!

Good Luck!

Kredit Sahira Lim


Azlee Senario Kini Jual Buah-Buahan. Tak Malu Berniaga, Warganet Beri Pujian.

Malaysia masih lagi bergelut dengan kemelut pandemik COVID-19.
Apa yang jelas adalah kita masih belum menang apabila bilangan kes harian tiada tanda akan surut dengan ketara.

Impaknya dalam menghadapi segala prosedur operasi standard (SOP) dan norma baharu, segelintir rakyat Malaysia terpaksa hidup dalam serba sederhana. Malah ada yang kehilangan punca pendapatan.

Begitulah juga dengan pelakon dan pelawak terkenal, Azlee daripada kumpulan Senario khabarnya kini menjalankan perusahaan di sebuah pasar tani dengan menjual buah-buahan tempatan. Ia sebagai usaha untuk menampung pendapatan keluarga.

Tular di media sosial selepas foto Azlee sedang duduk menunggu pelanggan disebuah gerai.

Lebih manis apabila ada uar-uarkan di media sosial meminta warganet untuk menyokong perniagaan Azlee dengan membeli buah-buahan yang dijualnya. Difahamkan, gerai buah-buahan itu di tapak pasar Saujana Utama, Sungai Buloh, Selangor.

Memetik laporan Harian Metro berkata, Azlee berkata mendapat sambutan menggalakkan semenjak menjadi viral. Malah, tapak perniagaan itu mula dikenali ramai dan secara tidak langsung dapat membantu rakan-rakan yang lain.

Difahamkan, Azlee memulakan perniagaan buah-buahan serta hasil laut di situ sejak Perintah Kawalan Pergerakan (PKP) 3.0 dikuatkuasakan. Sejak tular, ada peminat yang datang mengambil gambar sambil membeli barangan jualannya.

Di kesempatan itu, pelawak ini berterima kasih kepada semua pihak yang membantu mempromosikan perniagaannya sewaktu pandemik ini.

Azlee turut menasihati rakan artis dan penggiat seni untuk cuba berniaga mencari pendapatan.

“Selagi kita ada keupayaan cari rezeki, jangan malu. Berniagalah kerana sekurang-kurangnya kita dapat menyara keluarga dan apabila semua pulih kita akan dapat bekerja semula.”

Warganet memuji sikap pelakon veteran itu yang tidak malu mencari rezeki begitu biarpun dikenali ramai.

Jom sama2 kita support peniagaan abg azlee senario… semoga Allah luas dan permudahkan rezekinya.. amin.. 🤲🏻

Terdahulu, Azlee atau nama sebenarnya Azlee Jaafar,53, yang ditemui sebuah media memaklumkan bahawa dia ada dikunjungi jiran-jiran kawasan perumahan untuk meminta bantuan seperti beras kerana kesempitan hidup disebabkan oleh PKP.

Sumber: Twitter FoodPornMalaysia , BrotherBatu Return & Harian Metro


“Anak Sumbing Bukan Cacat, Allah Nak Bagi Saham Pahala Pada Kita” Isteri Lan Solo Kongsi Info Rawatan

Anak sumbing adalah kurniaan dari Allah untuk ibu bapa yang terpilih. Ia bukan salah keturunan siapa-siapa tetapi satu ujian buat ibu dan ayah.

Sebagai hambaNya yang beriman, kita seharusnya bersyukur kerana terpilih menerima ujian tersebut.

Sumbing bibir dan lelangit berlaku pada awal kehamilan ketika fasa perkembangan janin iaitu apabila dua tisu mulut yang sepatutnya bergabung, tidak bergabung dengan sempurna.

Dengan perkembangan teknologi perubatan ibu bapa yang dikurniakan anak sumbing tak perlu gusar dan harus mengetahui bahawa keadaan anak mereka boleh dipullihkan serta berfungsi dengan normal.

Menurut doktor, ibu bapa perlu memahami bahawa rawatan pesakit sumbing ini memerlukan masa yang lama. Motivasi yang tinggi daripada ibu bapa dan pesakit sendiri dapat menjamin kejayaan rawatan.

Penyanyi Lan Solo dan isterinya Sheila Hassim yang dikurniakan anak yang sumbing sentiasa berfikiran positif dan terbuka berkongsi tentang keadaan anaknya itu sejak lahir lagi.

Nur Amna Quxandra atau lebih mesra dengan panggilan Xandra dilahirkan pada 24 Februari kini sudah berusia 4 tahun.

Menerusi perkongsian terkini, Sheila Hassim menerusi akaun Instagramnya, ibu anak empat itu menasihati ibu bapa yang dikurniakan anak sumbing supaya jangan cepat berasa sedih dan rendah diri.

Kisah pengalaman Sheila dan suami yang menjaga dan merawat anak mereka patut dijadikan inspirasi dan panduan buat pasangan yang bakal menimang cahaya mata yang sumbing.

Yang penting jangan rasa rendah diri dan sembunyikan anak tersebut. Cari info dan panduan yang betul untuk merawat masalah anak sumbing.

Lately ni ramai dm KY tny progress cleft bibir Xandra.

Ok KY share la perjlnn spjg 4 thn sejak Xandra lahir.

Video ni KY ambik mlm tadi masa dia tido supaya nmpk jelas kesan jahitan dia skrg.

Xandra operate bibir kat PPUM masa umo 3 bulan dan berat masa tu ngam2 5kg.

Bil hospital yg kene byr dlm rm 700++ je x silap sbb ada subsidi masa tu drpd NGO yg mmg bantu anak2 sumbing.

So, parent yg dah detect baby cleft, cepat2 register dgn CLAPAM ya.. hny mereka yg pakar dlm mengendalikan proses baby cleft dr lahir & akan guide kita smpi la baby selamat operation.

Call 0122059140 (Pn Zuraini) bgtau je kondisi baby.

Jgn panik & jgn baca drpd mana2 grup yg info nya x sahih.. sbb nanti mental down.

Parent yg ada anak cleft mcm Xandra ni, uols kene enjoys the moment.. bukan pk kenapa boleh sumbing & start salah menyalahkan smpi keturunan pon terkait sama.

Semua ni Allah nk bagi saham pahala pd kita utk membesarkan anak2 cleft.

So mommy & daddy out there.. anak sumbing bukan cacat. malah mereka akan memberikan senyuman paling cantik bila dah selesai operate nanti.

Enjoy the moment okay.

Untuk lebih banyak info terkini jom sertai Telegram Keluarga Gader https://t.me/keluargagaderclub sekarang!


“Doakan Sarah & Anak-Anak Ya” Diiringi Keluarga, Puteri Sarah & Anak-Anak Berangkat Ke Tanah Suci

Pelakon, Puteri Sarah Liyana hari ini berangkat ke Tanah Suci Makkah bagi mengerjakan ibadah umrah buat kali kedua bersama dua orang anaknya iaitu Syaikhul Islam dan Sumayyah.

Menerusi perkongsiannya di laman Instagram, Sarah atau nama lengkapnya Puteri Sarah Liyana Megat Kamaruddin itu memuat naik beberapa keping foto ketika berada di Lapangan Terbang Antarabangsa Kuala Lumpur (KLIA).

“Doakan Sarah dan anak-anak ya,” tulis pelakon berusia 37 tahun itu yang mengenakan penampilan serba putih

Walau bagaimanapun, kelibat suaminya Syamsul Yusof tidak kelihatan sebaliknya hanya ibu bapa serta adik beradik Sarah yang dilihat hadir mengiringi perjalanan tersebut di KLIA.

Difahamkan, ini adalah kali keenam pelakon drama Suri Hati itu menunaikan umrah dimana empat kali bersama suaminya yang juga pengarah popular sebelum memiliki cahaya mata.

Sehingga kini, dia terus menjadi perhatian ramai selepas memfailkan permohonan cerai terhadap Syamsul yang mengaku sudah berkahwin dengan seorang wanita bernama Ira Kazar di Thailand.

Untuk rekod, Sarah dan Syamsul berkahwin pada 8 Mac 2014 dan dikurniakan dua cahaya mata iaitu Syaikhul Islam, 6, dan Sumayyah, 4.

Sumber: Instagram Puteri Sarah


Begini Cara Nak Solat Taubat. Baru Hati Rasa Lapang.

Jika rasa hidup ini tidak tenang, segala perkerjaan jadi sukar dan keluarga berpecah belah tiada bahagia. Jadi inilah masanya untuk kita cara mohon keampunan kepada Nya. Mungkin di situ ada kesilapan yang tidak kita sedari.

Salah satu amalan ketenangan hati dan ketenangan hidup adalah melakukan ibadah taubat.

SOLAT TAUBAT.

Solat taubat Kena buat selalu.Sampai hati tu rasa lapang.. Rasa bersih. Pastu rajin nak beribadat. Bila dengar nasihat tu, hati mcm seronok.Tanak lagi buat dosa-dosa lama. Haa.. tu inshaALLaH tanda taubat ALLaH dah terima.

Solat ni elok buat malam-malam. Sebelum tidur atau sebelum Subuh. Waktu sunyi malam.

Bersihkan diri. Amek wudhu.
Pakai wangi-wangi (bagi lelaki).
Bila dah siap berdiri, Istighfar dulu.. Isitghfar pendek je.. Baca seberapa banyak kita nak sampai hati tu bebetul tenang.. Pastu baru niat..

أصَلِّي سُنَّةَ التَوبَةِ رَكَعَتَيْنِ لِلهِ تَعالىَ
Ussoli sunnatan taubati rok ‘ataini liLLaHi Ta’ala
[Sahaja aku solat sunat taubat 2 rakaat kerana ALLaH Taala]

Baca do’a Iftitah dan al-Fatihah mcm biasa.

Rakaat pertama, baca Sural al-Kafirun 1x
(Kalau ada yg tak hafal Surah ni, boleh baca Surah al-Ikhlas je)

Rakaat kedua, baca Surah al-Ikhlas 1x
Bila sampai waktu Sujud terakhir sebelum salam, selepas baca bacaan biasa waktu sujud, kita sambung baca do’a Nabi Yunus a.s.

“La ilaha illa anta subhaanaka inniy kuntu minaz dzhoo limiin”
Bacalah 10x atau 20x atau 30x.. Ikut suka.

Waktu ni dahi kita sujud menyentuh bumi.. Kita berada dlm keadaan hina sehina hinanya sebagai hamba memohon keampunan daripada Pencipta kita.. Sujudlah lama-lama..
Lepas tu baru duduk tahiyat akhir, baca tahiyat akhir dan terus bagi salam.

ISTIGHFAR

Lepas bagi salam, Istighfar lagi.. boleh baca Istighfar pendek atau yg panjang sikit..

AstaghfiruLLaHhal’adziim /
AstaghfiruLLaHhal‘adziim, alladzi laa ilaha illaa huwal haiyul qoiyuum wa-atubu ilaih.

Baca seberapa banyak yg kita nak.. Baca sampai hati tu rasa lemah…
Bila rasa dah cukup kita Istighfar, baru do’a.. Bila berdo’a, kita kena bebetul menyesal dgn dosa2 kita.. Mohon ALLaH ampunkan dan terima taubat kita..

Sebagai permulaan, guna do’a sendiri dlm bahasa melayu.. Luahkan apa yg terbuku kat hati tu.. Menangislah.. Merayulah.. Mohon ALLaH ampunkan dosa tu.. Bayangkan kita cuma ada satu je ni peluang nak mintak ampun dgn ALLaH.. Bayangkan Malaikat Izrail dah ada kat belakang nak cabut nyawa kita.. Kejap lagi kita mati.. Agak-agaknya apa kita akan mohon pada ALLaH?

Istigfar dan baca doa. Dalam bahasa melayu pon takpa.

PENUTUP DOA

Dah selesai berdo’a, tutup do’a kita tu dengan;

Robbana aatina fid dun-ya hasanah wa fil aakhiroti hasanah waqinaa adza bannar

Pastu duduk diam atas sejadah, ambil masa 10 minit, muhasabah diri kita.. Tengok apa yg boleh kita perbaiki lepas ni.

Imam al-Ghazali ada cakap..
Tanda hati kita sudah mula hitam,
[1] bila kita buat dosa, kita tak rasa bersalah.
[2] hilang kemanisan beribadah
[3] hati tak makan nasihat

Selamat beramal. Moga perkongsian ini menjadikan kita seorang hamba Allah yang di ampunkan dosanya.


Ini Sebab Jangan Buang Kulit Buah-Buahan Dan Sayur. Dr Ini Jelaskan Kepentingan Mengikut Warna.

Dengan menambah sayur-sayuran dan buah-buahan ia membantu kita hidup dengan lebih sihat.
Ini kerana sayur-sayuran dan buah-buahan mengandungi “phytonutrients”, iaitu sebatian yang memberikan warna, rasa dan aroma bagi setiap sayur-sayuran dan buah-buahan.
Jadi bila kita mengambil sayur-sayuran dan buah-buahan, sebatian
phytonutrients ini akan melindungi diri kita dari penyakit kronik. Ini kerana phytonutrients mengandungi antioksida yang bersifat antikanser dan anti-keradangan.
American Cancer Society sendiri mencadangkan kita mengambil sayur-sayuran dan buah-buahan sebanyak 2 1/2 cawan setiap hari.

Malah Panduan Pemakanan Amerika Syarikat (US Dietary Guide) mencadangkan 2 1/2 cawan sayur-sayuran dan 2 cawan buah-buahan setiap hari. Dicadangkan juga kita mengambil buah-buahan sebagai kudapan (snek) yang sihat.

Setiap warna dalam sayur-sayuran dan buah-buahan memberikan pelbagai manfaat kesihatan dan tiada satu warna lebih baik dari warna yang lain, sebab itu kita mesti mengambil pelbagai jenis sayur-sayuran dan buah-buahan yang pelbagai warna dalam hidangan yang kita makan.

Ramai juga yang tidak mengetahui bahawa kebanyakan phytonutrients berada pada kulit atau lapisan luar yang berwarna. Jadi jangan buang kulit buah-buahan atau sayur-sayuran itu dengan bersih bagi memastikan ia bebas dari kotoran dan bahan kimia. Jika kita buang kulit epal, peach atau terung, pasti kita kehilangan sebahagian besar kandungan phytonutrient tersebut.

PHYTONUTRIENT DALAM MAKANAN YANG KITA MAKAN

Cuba kita lihat sebatian phytonutrients yang ada dalam makanan yang kita makan.
MERAH: kaya dengan carotenoid lycopene, iaitu sebatian antioksida yang melindungi kerosakan DNA yang menyebabkan penyakit kanser prostate, penyakit jantung dan penyakit paru-paru.
Ia banyak didapati pada buah seperti delima, strawberry, cranberry, raspberry, tomato, cherry, epal, ubi beet, tembikai, anggur, lada merah dan lada benggala warna merah .
OREN DAN KUNING: kaya dengan antioksida beta cryptothanxin, yang menyokong hubungan di dalam sel dan membantu mencegah penyakit jantung.
Banyak di dapati pada lobak, kentang, lada benggala warna kuning, oren, pisang, mangga, labu, aprikot, jagung, pumpkin, apricots, peach, dan banyak lagi.
HIJAU: kaya dengan sebatian seperti sulforaphane, isocyanate, dan indoles, yang menghalang pembentukan kanser.
Ia banyak didapati pada bayam, avokado, asparagus, artichoke, brokoli, alfalfa sprouts, kale, brussels sprout, buah kiwi, teh hijau, herba seperti mint, rosemary, sage, thyme, dan basil.
BIRU DAN UNGU: ia mengandungi antioksida anthocyanin yang melambatkan proses penuaan dan menghalang pembentukan darah beku.
Ia banyak terdapat pada blueberry, blackberry, elderberry, anggur jenis concord, anggur kering (raisins), terung, buah teen, buah prune, kobis ungu.
PUTIH DAN PERANG: ia mengandungi antioksida phytonutrient allicin yang bersifat anti-tumor. Ia juga mengandungu sebatian antioksida flavonoids seperti quercetin dan kaempferol.
Ia banyak pada bawang merah, cauliflower, bawang putih, cendawan dan banyak lagi.
Saya mencadangkan agar ambil banyak sayur-sayuran dan buah-buahan pelbagai warna sekurang2nya 4 1/2 cawan setiap hari.

Mungkin cara berikut membantu kita melakukannya :
1. Setiap hidangan tidak perlu banyak. 1/2 cawan sayur-sayuran atau buah-buahan yang dipotong kecil untuk setiap hidangan. Jika ambil sayur-sayuran berdaun hijau, ambil satu cawan untuk setiap hidangan dan jika ambil buah-buahan kering, 1/2 cawan dianggap sebagai satu hidangan.
2. Selalu ingat ambil dua hidangan setiap kali makan iaitu dua hidangan untuk sarapan, dua hidangan untuk makan tengahari dan dua hidangan waktu malam.
3. Tidak salah berkudapan. Cuma gantikan kuih muih dengan dua hidangan buah-buahan. Minum air kosong segelas atau dua gelas.
4. Perhatikan jika membeli-belah di pasaraya. Pastikan kita membeli sekurang-kurangnya dua atau tiga jenis warna sayur-sayuran atau buah-buahan yang ada dalam troli sebelum membayarnya.
5. Jika makan diluar, pastikan kita mulakan makan dengan ulam-ulaman atau sop sayur. Pastikan kita ambil buah-buahan atau minum teh hijau sebelum memulakan makan.
Semoga bermanfaat.


Pakai Sarung Tangan, Ibu Terkejut Jari Anak Mati Bertukar Hitam.

Bahaya sarung tangan bayi jika salah pemakaiannya. Ia boleh menyebabkan perkara yang tidak dingini berlaku seperti kejadian yang tular di media sosial sebelum ini.

Apabila seorang bayi baru berusia lima bulan di bawa ke hospital akibat jarinya sudah kehitaman mati atau dikenali sebagai necrosis.

Ia juga boleh berlaku jika rambut atau bebenang terlilit pada bahagian jari atau kaki bayi, Situasi ni yang dikenali sebagai Hair Torniquet Syndrome akan menggangu aliran darah sehingga menyebabkan bahagian itu menjadi kehitaman atau necrosis.

Jika ia berlaku ia akan menyebabkan jari sudah tidak lagi berfungsi sehingga terpaksa di potong. Jadi ibu ayah kena alert mengenai hal ini terutama buat anak yang masih bayi dan memakai sarung tangan.

Biarpun situasi ini sudah lama berlaku, ia harus menjadi teladan kepada ibu muda yang menguruskan anak. Take note ye!

Baru tadi, seorang bayi 5 bulan dibawa ke hospital atas sebab jarinya sudah pun mati (necrosis)

Dijemput ibubapa dari pengasuh setelah tamat kerja. Ketika itu, bayi sudah pun disiapkan oleh pengasuh untuk tidur. Lengkap berpakaian tidur, beserta sarung tangan dikedua belah tangan.

Keesokan paginya, ingin dimandikan dan disiapkan sebelum dihantar ke pengasuh.

Sarung tangan kiri dibuka. Kelihatan jarinya yang sudah pun HITAM!

Segalanya disebabkan oleh benang sarung tangan secara tidak sengaja terlilit di jari tengah bayi tersebut.

Ibubapa terkejut, lalu dibawa bayi ke hospital. Namun, segalanya sudahpun terlambat.

Jarinya sudahpun mati dan tak boleh dikembalikan. Bayi tersebut dijangka menjalani pembedahan membuang jarinya yang telahpun mati itu.

Pesanan untuk Ibubapa : Sila periksa jari anak-anak anda yang dipakaikan sarung tangan / sarung kaki. Jangan biarkan tangan dan kaki tertutup lama.

Sumber:


‘Hibah Itu Boleh Jadi Pelampung Bagi Pasangan Masih Hidup.’ Wanita Ini Jelaskan Dengan Mudah Untuk Difahami.

Apabila bergelar suami isteri, sudah pasti kita sanggup setia, susah dan senang bersama pasangan.

Cari rezeki sama-sama. Ada masa susah, sama-sama harungi. Akhirnya mampu miliki segala harta benda untuk kebahagiaan keluarga.

Namun, jika salah seorang pergi dulu, hati mana yang tak sedih. Dulu berdua mencari rezeki dan membesarkan anak-anak, kini seorang diri.

Lebih sedih jika isteri yang kehilangan suami. Kehilangan ketua keluarga lagi perit untuk meneruskan kehidupan. Lagi pula, isteri tidak berkerja.

Malah, harta pula perlu dibahagi secara faraid atau tiada penama.

Islam ini mudah. Mengikut pendidikan syariah selain faraid, ada juga harta boleh dihibahkan.

Nak tahu kepentingan hibah dan sebab apa ia perlu. Wanita ini yang juga merupakan perunding kewangan, memberi info mudah tentang hibah.

Ikuti perkongsian ini.

Sebaiknya baca bersama dengan pasangan.

Begini, hibah takaful takkan selesaikan sepenuhnya harta 70 billion yang beku ni. Tapi boleh dijadikan pelampung untuk pasangan yang masih hidup.

1. Pelampung untuk negosiasi dengan waris faraid yang lain.

Contoh, katakanlah ada waris faraid yang betul – betul nak tuntut bahagian rumah yang kamu dan pasangan duduk bersama. Dan rupanya, itu adalah rumah milik pasangan yang meninggal dunia. Bila perkara ni terjadi, pasangan yang hidup boleh bernegosiasi dengan waris faraid yang lain menggunakan pampasan hibah takafu. Daripada jual, gantikan dengan sama amount rumah tersebut untuk waris faraid tersebut. Ini contoh negosiasi.

2. Pelampung untuk pasangan yang hidup besarkan anak-anak sementara tunggu harta pusaka dicairkan.

Nak selesaikan urusan harta pusaka, tak mudah. Makan masa, ada 6 bulan, ada 1 tahun.

Sementara tu, wang pampasan dari hibah takaful, pasangan yang hidup boleh gunakan untuk besarkan anak-anak.

3. Pelampung untuk waris sara hidup.

Bila harta pusaka tak dapat nak dicairkan, maka pasangan yang hidup tak ada pendapatan untuk tampung komitmen selama ni. Katakan sebelum ni komitmen ditanggung bersama, bila salah seorang meninggal, yang hidup kena tanggung 100%.

Semestinya perkara yang berat untuk pasangan yang hidup untuk tampung keseluruhan secara tiba – tiba. Jadi, dengan wang pampasan hibah takaful, dapat meringankan banyak beban kewangan yang dihadapi.

Begini kawan, psangan dan anak-anak tu memang waris faraid kepada harta-harta yang kamu tinggalkan. Tapi sepanjang urusan pembahagian ikut faraid, turun naik mahkamah bertahun-tahun tu, makan pakai dorang siapa nak tanggung, kan?

Saya cadangkan, kamu segerakanlah untuk ambil hibah takaful dan namakan isteri kamu sebagai penama hibah, beberapa hari lepas kamu mati, isteri kamu akan dapat pampasan. Kalau coverage kamu RM1juta, isteri kamu dapatlah RM1juta tu terus. Tak lalu faraid.

Carilah kawan-kawan kamu yang kerja ejen takaful tu dan minta advice daripada dorang apa plan yang sesuai dengan kamu. Jangan lari-lari lagi dah. Sekarang dah tahun 2020 wei. Bukak luas-luas minda tu!


Romantis Suami Bukan Beri Bunga Aje Tetapi Layanan Yang Baik Dan Hargai Isteri Itu Kunci Kebahagiaan. Deep Perkongsian Ni.

Suami yang begitu sayang dan menghargai isteri akan sentiasa menjaganya walau dimana pun. Waima isteri jatuh atau sebaginya, dirinya tetap peluk dan cium isteri tanda kasih.

Begitu juga dengan perkongsian saudara Muhammad Hassan ini.

Seorang kakak keluar dari klinik. Tiba tiba dia tergelincir jatuh atas anak tangga. Cepat cepat suaminya pergi angkat.

Suaminya periksa kaki,mungkin tidak terseliuh atau luka. Dia bangun berdiri terus peluk isteri. 1 minit juga dia peluk. Lepas tu dia pandang wajah isteri dia dan berkata sesuatu. Saya agak suaminya minta maaf sebab tak jemput dia untuk turun tangga.

Setelah berkata sesuatu diciumnya pula dahi isteri dan terus dipimpinnya tangan dengan penuh erat.

Saya sedang minum di kedai makan bersebelahan klinik tak sedar yang saya sedut limau ais sehingga tertelan biji limau. Inilah kali pertama saya tengok babak romantis sepasang suami isteri.

Teringat pula wife saya pernah tergelincir atas anak tangga dirumah. Tapi saya tak angkat pun hanya bertanya ok atau tidak. Allah… tak romantis betul saya ni. Nanti balik kampung saya nak buatlah macam abang tadi tu buat. Mesti wife saya suka.

Tapi nak tunggu dia tergelincir atas tangga tu macam mana ek.. . Tapi takpalah saya buat buat terlanggar dia time dia dok angkat baju di ampian. Nanti bolehlah saya ikut aksi macam abang tu buat kan kan.

Moral Kat sini. Para suami ini kena beri tumpuan sepenuhnya kepada isteri hatta jika isteri mengadu kena gigit nyamok sekali pun kita kena peka dan buat buat marah kat nyamuk tersebut.

Harap beri perhatian ya para suami jika nak jadi suami romantis


Coach Ni Sarankan Makan Kacang Kuda, Bantu Kuruskan Badan. Syoknya Makan Untuk Kurus!

Bercakap bab diet selalunya kita orang perempuan paling ambil peduli, maklumlah berat badan ini mudah sangat ‘dipam-pam’. Selain itu, tidak salah juga jika dikatakan perkara yang paling memberi motivasi untuk kaum ibu ini kekal berdiet, lain tak bukan sebab hendak kurus agar nampak cantik. Betul tak?

Jadi apa cara anda untuk berdiet? Pastinya pelbagai tip dan amalan telah dilakukan untuk mendapatkan berat badan ideal yang diimpikan.

Dan di sini ada satu fakta menarik ingin dikongsikan, di mana tahukah anda, menurut Syai Aizat yang juga popular dan dikenali sebagai coach untuk program menurunkan berat badan secara online, mengatakan kacang kuda boleh bantu untuk kurus.

Jadi tunggu apa lagi, jom ketahui lanjut apa keistimewaan kacang kuda ini dalam diet dan turut dikongsikan resipinya sekali. Memang terbaik.

Jom semak.

KACANG KUDA BANTU UNTUK KURUS

Wow!!!! berita baik buat si penggemar kacang kuda ni.

Antara manfaat Kacang kuda adalah:

1. Membantu Mengawal Paras Gula dalam Darah.

Kacang kuda, seperti kacang-kacang yang lain merupakan satu bentuk karbohidrat kompleks yang tubuh badan dapat hadam secara perlahan-lahan dan digunakan untuk tenaga.

2. Meningkatkan Rasa Kenyang dan Membantu Mengurangkan Berat Badan.

Kacang kuda sangat kaya dan tinggi dengan protein dan serat yang membantu menjadikan anda rasa kenyang dan mengelakkan anda daripada mengamalkan pemanakan snek yang tidak sihat. Ianya turut membantu untuk mengawal paras gula dalam darah kita sekaligus mengekalkan tenaga kita.

3. Membantu Proses Pencernaan disebabkan Kandungan Serat yang Tinggi.

Kacang kuda merupakan salah satu daripada 20 makanan yang boleh disenaraikan sebagai tinggi kandungan seratnya.. Hakikatnya, kurang daripada 5 % daripada warga malaysia mendapatkan diet yang disarankan setiap hari.
Serat berfungsi memberikan proses pencernaan yang sihat dengan cara membuang dengan segera makanan melalui laluan pencernaan serta membantu mengurangkan simptom sembelit.

4.Memberikan Vitamin dan Mineral yang diperlukan.

Khasiat kacang kuda juga mampu meningkatkan paras zat besi, zink, folat, phosphorus dan Vitamin B.
Semua itu sangat penting bagi golongan vegetarian yang sudah pasti akan kekurangan nutrien-nutiren ini disebabkan oleh tidak mahu mengambil produk daripada haiwan.

5. Sumber Utama Protein Berasaskan Tumbuhan

Protein adalah makro nutrien yang penting dalam memainkan peranan yang penting dalam hampir setiap fungsi dalam badan, daripada organ-organ penting, otot-otot, tisu-tisu dan tahap hormon juga.

Mengambil protein yang cukup secara sihat membantu anda melambatkan proses penuaan.

Saya share cara nak rebus kacang rebus. Mana tahu ada yang tak tahu caranya.

BAHANNYA:

Kacang kuda-dibasuh dan direndam hingga kembang

Sedikit garam

Air secukupnya untuk merebus

CARA-CARANYA:
1. Basuh kacang kuda,tuang air secukupnya.

2. Masak guna api sederhana. Apabila mendidih kecilkan api dan renehkan,sekiranya semasa merebus airnya kurang,sila tambah lagi.

3. Masukkan sedikit garam dan tunggu sehingga empuk.

Kacang rebus cara di atas lulus utk bantu anda kurus tau bukannya yang dah disalut sambal yer.


Gigi Elok Tak Ada Masalah, Tup Tup Bergoyang. Rupanya Sebab Karang Gigi, Ikut Pesan Doktor Ni!

Kalau fikir balik, bila last anda jumpa doktor gigi untuk cek tentang gigi anda?

Jangan ingat, gigi yang nampak elok dan tidak berlubang tu ok tau! Sebenarnya boleh mengakibatkan kesakitan sepanjang hari dek kerana ia bergoyang teruk.

Misalnya seperti yang dikongsikan oleeh seorang doktor gigi tentang pengalaman pesakitnya, ia berpunca kerana terdapat banyaknya karang gigi yang berkumpul di bahagian akar gigi sehingga menyebabkan tulang dan gusi menjadi reput. Jadi pesannya, rajinkan diri memberus dan floss gigi setiap hari dan mendapatkan rawatan scaling setiap tahun.

BERUS & FLOSS GIGI SETIAP HARI, RAWATAN SCALING SETIAP TAHUN

Ini gigi seorang pesakit saya.

Pesakit mengadu gigi geraham dia yang sebelah kiri atas tu bergoyang sejak sebulan dua ni. Sakitlah bila nak mengunyah makanan tu sebab gigi tak duduk diam.

Jadi dia minta tolong saya cabutkan. Macam biasalah sebelum cabut saya periksa dahulu mulut pesakit secara keseluruhan.

Betullah ada satu gigi atas kiri tu yang bergoyang teruk. Lekat sikit ja dengan gusi. Gigi pula nampak masih elok. Satu lubang pun tak ada. Lepas dah cabut gigi tu, saya tunjukkan kepada tuannya.

IA DISEBABKAN BANYAK KARANG GIGI BERKUMPUL HINGGA KE BAHAGIAN AKAR

Saya bagitau gigi ni bergoyang sebab banyak sangat karang gigi. Sampai ke bahagian akar gigi karang tu berkumpul.

Lama-lama karang gigi tu reputkan tulang dan gusi. Sebab itu gigi jadi bergoyang.

Saya pesan supaya nanti buat rawatan scaling untuk bersihkan karang gigi sebelum gigi yang lain pula bergoyang sama nanti.

Jadi saya nak pesan benda yang sama dekat semua pembaca supaya selalu berus gigi dan floss gigi setiap hari, kemudian buat rawatan scaling di klinik gigi setiap tahun ya.

Tak dapat buat 6 bulan sekali, setahun sekali pun dah memadai ya.


“Suami Jangan Terlalu Melihat Derhaka Isteri, Sehingga Lupa Derhaka Sendiri.” Deep Perkongsian Lelaki Ni!

Jika reda anak datang daripada reda ibu bapa maka reda isteri datang daripada reda suami. Isteri yang solehah akan menjadi ketua bidadari di syurga nanti sedangkan isteri yang nusyuz tempatnya di neraka.

Justeru, isteri wajib mengikut perintah dan faham kehendak suami. Kerana itu, antara rela dan terpaksa, si isteri akan akur biarpun terselit rasa kecewa. Namun, sejauh mana suami cuba untuk memahami keinginan atau apa yang disukai oleh sang isteri. Arahan macam mana yang membuatkan isteri boleh terima tanpa terpalit perasaan ‘terpaksa’. Cubalah fahami.

SUAMI DERHAKA
=============

Kalau isteri menyakiti hati suami, tandanya derhaka pada suami tapi bagaimana kalau suami menyakiti hati isteri?

Jawapan Ustaz :

Berdosalah juga cuma tidak ada istilah suami derhaka pada isteri, tapi suami akan ditandai oleh Malaikat sebagai derhaka pada Allah SWT.

Kerana isteri, rezeki kau bertambah.

Kerana isteri, maka lahirlah zuriat kau.

Kerana isteri, makan pakai kau dijaga.

Kerana isteri, tenang hati kau.

Kerana isteri, lembut pemandangan mata kau.

Kerana isteri adalah satu-satunya manusia yang boleh melihat cacat cela kau yang tersembunyi dari pandangan mata kau dan masih menerima kau seadanya.

Janganlah sakiti hati mereka, ingatlah setiap pengorbanan mereka walaupun kecil dimata kau tapi besar untuk dirinya.

Setiap peluh yang menitik, yang dikerjakan untuk keluarganya, setiap air mata yang menitis untuk anak-anak dan suaminya adalah salah satu tanda dia isteri yang terbaik buat kau wahai yang bergelar suami.

Mengapa Wanita sering menangis?

Jawab Allah :

Kerana Wanita itu unik. Aku ciptakan mereka sebagai makhluk yang istimewa.

Aku kuatkan bahunya untuk menjaga anak-anaknya.

Aku lembutkan hatinya untuk memberi rasa aman.

Aku kuatkan rahimnya untuk menyimpan benih manusia.

Aku teguhkan peribadinya untuk terus berjuang saat yang lain menyerah.

Aku beri dia naluri untuk tetap menyayangi, walau dikhianati oleh teman, walau disakiti oleh orang yang disayangi.

Wanita makhluk yang tabah dan kuat. Tapi jika suatu saat dia menangis itu kerana aku beri air mata untuk membasuh luka batin dan memberi kekuatan baru.

Wanita itu tersangatlah istimewa.

Kirimkan pada Wanita yang kau sayangi.

Kirimkan juga pada lelaki agar mereka lebih menghargai Wanita.

Dan agar kau tahu bahawa Wanita itu adalah ciptaan Allah yang istimewa.


Detik Cemas, Pilot Sempat Mendaratkan Pesawat Sebelum Meninggal Dunia.

Demi nyawa ratusan penumpang, seorang juruterbang sempat mendaratkan pesawat sebelum menemui ajal.

Siapa sangka, demi tanggungjawab yang digalas memastikan keselamatan penumpang, sanggup bertahan sehingga pesawat selamat mendarat.

Kejadian benar ini berlaku di negara jiran, Indonesia baru-baru ini telah meraih perhatian ramai.

Memetik laporan berita Detik, juruterbang sebuah pesawat dari syarikat penerbangan Indonesia, Citilink dilaporkan sempat melakukan pendaratan kecemasan di Bandara Juanda, sebelum dia dikejarkan ke hospital dan disahkan meninggal dunia.

Juruterbang tersebut yang sedang melakukan perjalanan Surabaya-Makassar dilaporkan meninggal dunia sebaik sahaja pesawat itu melakukan pendaratan kecemasan.

Sebelum itu, juruterbang berkenaan dilaporkan jatuh sakit ketika baru memulakan tugasan.

Menurut laporan rasmi dari Citilink, pesawat dengan nombor penerbangan QG 307 itu berlepas pada Khamis, 21 Julai 2022 pada pukul 6.00.

Namun, setelah 15 minit terbang di udara, pesawat kembali dan mendarat di Bandara Juanda kerana juruterbang mengalami masalah kesihatan secara kecemasan.

Selepas pesawat melakukan pendaratan cemas, juruterbang itu diuruskan oleh Pejabat Kesihatan Pelabuhan (KKP). KKP Kelas 1 Surabaya seterusnya melakukan pemeriksaan kesihatan rutin ke atas juruterbang berkenaan.

Difahamkan, setelah pemeriksaan dibuat, pegawai perubatan mendapati tiada denyutan nadi dari juruterbang itu.

Pemangku Ketua KKP Kelas 1 Surabaya, Dr Acub Zainal berkata, sebelum juruterbang Citilink itu meninggal dunia, dia sempat dikejarkan ke hospital dan doktor kemudian mengesahkan kematiannya.

Dr Acub juga memaklumkan bahawa pihaknya tidak dapat menentukan punca kematian juruterbang berkenaan

Situasi cemas

Keluarga Talk: Mengukir Bahagia Tidak Semestinya Harus Korban Diri


“Klik Turn On…” Wanita Ni Kongsi Cara Elak Gambar Profil FB Disalah Guna Oleh Scammer. Sila Takenote!

Macam-macam cara dan teknik telah digunakan oleh scammer pada masa kini dan salah satunya hanya dengan menggunakan gambar profil seseorang untuk mendapatkan keuntungan sindiket haram tersebut.

Hal ini tentu sahaja membuatkan kita orang awam berasa tidak selamat dan disebabkan itu juga untuk menyuntik kesedaran dan sebagai langkah berjaga-jaga, Arisya Adam melalui perkongsiannya di fb menyarankan agar pengguna media sosial lebih berhati-hati bagi memastikan bahawa setiap gambar atau bahan yang dimuatnaik oleh kita adalah selamat.

Oleh itu, menurut Arisya Adam ada cara yang boleh dilakukan untuk elakkan gambar digunakan oleh scammer.

Follow video ni untuk on kan link guard :

Paling penting kurangkan gambar selfie, gambar keluarga dan yang sangat merisaukan adalah gambar anak-anak..apa lagi gambar seksi menyeksa dalam media sosial..

Kita boleh guard picture profile tapi kat timeline tu sendiri kena control la..ya memang kita nak share life kita tapi kalau bakal memudaratkan diri sendiri seelokknya kita berhati-hatilah.

Ni adalah salah satu cara untuk protect gambar profile kita  (tak boleh download/screenshot) ..tapi kalau rasa boleh di screen shot juga.. letak la watermark sebesar alam..

Ini semua pilihan dalam hidup kita


Buat Sendiri Nasi Impit, Guna Sukatan Ni Elok Kejadiannya.

Asyik makan nasi impit yang dibeli dikedai. Apa kata kali ni buat sendiri nasi impit.

Jika risau tak jadi, apa kata ikut resipi wanita ini. Gerenti jadi.

Jom lihat resipi ni.

Tak pernah buat nasi impit sendiri. Rupanya senang aje. Dah la senang, dapat jimat gas lagi sebab guna rice cooker je.

Ni cara dia.

Sukatan beras dan air nisbahnya, 2 cawan nasi : 5 cawan air.
Masak nasi macam biasa. Masukkan daun pandan untuk aroma.

Bila da masak tu, keluarkan masa panas² tu. Letak dalam bekas tipuware, tu paling senang tak melekat.

Penyet² kan sampai rata. Tutup dengan plastik dan letak benda berat kat atas. Tujuan nak bagi dia mampat lagi.

Biarkan dalam 5 jam camtu, dah boleh potong.
Boleh lah cuba. Esok ada yang buat mantai kan. Ha senang takyah rebus lama² ketupat mini tu.

Selamat menyambut bulan ramadhan.

UPDATE:

Banyak tips juga dalam komen ni. Thank u share tanpa condemn cara rina.

Ada juga yang buat nisbah beras : air, 1 : 3 . Kalau suka yang lembik boleh guna nisbah 1,3. Yang rina share (nisbah 2:5) tekstur dia just nice tak keras, tak lembik.

Kalau guna basmathi maybe kena lebihkan air lagi. Kita buat dia kan. Eheh. Kena try n error. Rina guna beras jati je.

Sumber: Arina Rashid

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Konsisten Bangun Buat Solat Tahajud Untuk Beginner. Ni Tip Dikongsikan, Memang Praktikal!

Solat Tahajud dianggap sebagai ibadah solat sunnah yang paling istimewa, sebab disebutkan dalam Al-Qur’an dapat membuat yang mengamalkannya diangkat ke tempat yang terpuji di mata Allah.

Sayangnya, ramai antara kita merasa berat untuk tunaikan solat Tahajud dek kerana perlu berjaga tengah malam.

Untuk itu, andai ada yang ingin memulakan buat untuk solat Tahajud dan ingin terus instiqomah, bolehlah dicuba tip yang dikongsikan ini. Jom semak.

Tip Bangun Solat Tahajud untuk Beginner
Hehe… Kelakar tak tajuk kat atas. Ada pulak Tahajud untuk beginner. Tip ni mungkin tak sesuai untuk otai tapi beginner suka sangat tip ni sebab mereka perlukan tip untuk istiqamah buat tahajud.

Sekali lagi ni ilham dari Allah, kemudian saya share tip ini pada kawan saya. Kemudian dia suka tip ini sebab dia kata agak praktikal. Mungkin dah ada yang amalkan tapi ramai juga belum tahu.

Dulu kalau saya bangun tahajud selalu set alarm pukul 3 atau 4 pagi. Liat jugalah nak bangun. Buat tahajud pun tak konsisten. Lepas tu siap fikir ngantuk kot esok pagi sebab waktu tidur dah short sikit sebab cilok untuk tahajud.

Dah la solat tahajud celam celum, terus buat yang extreme. Baca surah sampai 7 kali setiap rakaat. Lepas tu, sujud lama baca 40 kali doa Nabi Yunus. Lepas itu tambah lagi solat taubat dan solat witir. Saya buat tapi tak istiqamah.

Kemudian saya tukar. Saya dapat idea ni masa tu bulan puasa.

Saya bangun awal 4.30 pagi siapkan sahur dahulu. Sebelum nak makan sahur, dalam pukul 5 pagi saya cilok buat tahajud dua rakaat dengan basic solat sahaja. Kemudian saya makan sahur. Kemudian solat Subuh. Hasilnya, bulan puasa tersebut saya dapat istiqamah buat tahajud.

Wow! Masa ni seronok sangat sebab dapat buat tahajud setiap hari.

Tip untuk beginner :

1. Bangun solat tahajud dalam pukul 5 atau 5.15 pagi. Atau setengah jam sebelum masuk waktu Subuh.

2. Buat solat sunat basic dahulu. Tak perlu extreme buat solat dengan bacaan surah sampai 7 kali. Buat solat macam kita solat sunat sebelum atau selepas solat fardu. Pendek dan ringkas.

Selepas dapat istiqamah, sikit sikit kita boleh tambah :

+ panjangkan bacaan surah 3 kali ke 7 kali

+ tambah rakaat tahajud dari 2 kepada 4

+ tambah sujud lebih lama dengan bacaan Doa Nabi Yunus

+ tambah solat witir 3 rakaat

+ tambah solat sunat taubat

+ tambah solat hajat

Sementara tunggu Subuh bolehlah baca Al Mathurat (dalam lebih kurang 20 min). Baca Al Quran atau baca Yaasin.

Semoga kita istiqamah. Bukan senang kita nak bangun Solat Tahajud. Bila kita start nak berubah menjadi lebih baik, syaitan hantar General Perang dia yang asyik bisik “ko bangun tahajud, nanti esok ngantuk. Lagipun ko muda lagi, tunggulah esok dah pencen, anak anak dah beso barulah engkau buat”.

Kemudian setan setan prebet akan bergayut kat bulu mata kita suruh mata kita berat! Kemudian setan setan ini tarik selimut sambil bisik “selimut ni kalau tarik… Syok tido”.

Akhirnya kita kalah lagi.

Syaitan menang!

Kita niat lagi nak Tahajud konsisten. Dia hantar lagi Panglima Perang!

Kita dah bangun ni setan bisik apabila kita off alarm dalam smartphone kita “tengoklah facebook dulu, update status kita bangun awal. Nanti ko boleh tengok kawan kawan ko yang bangun awal, siapa update status.” Skrol punya skrol, azan Subuh pun berkumandang.

Syaitan menang lagi!

Sahabat… Begitulah kita. Bukan mudah nak didik hati sendiri melakukan perubahan. Nak lawan nafsu dan nak lawan syaitan.

Saya doakan kita istiqamah. Semuanya bermula dari langkah pertama. Mari kita rebut ganjaran Allah untuk mereka yang kuat dan istiqamah.

Syurga menanti kita di hadapan. Gambateeeee! Tahajud! Haip!


Penama KWSP Bukan Penerima Mutlak, Jadi Ambil Tahu Untuk Elak Dinafikan Hak Menerima Bahagian Tersebut!

Umumnya pasti ramai sedia maklum saranan KWSP agar pencarum mengemas kini maklumat peribadi dengan mengistiharkan penama. Hal ini penting bagi memudahkan urusan tuntutan caruman andai pencarum meninggal dunia.

Pun begitu, tidak dinafikan acapkali juga kita terkeliru atau salah faham tentang peranan dan fungsi penama KWSP ini. Malah disebabkan itu juga bukan sesuatu yang pelik bila seorang isteri terumatanya yang mempunyai anak akan meletakkan nama anak sebagai penama berbanding suami. Pelbagai alasan diberikan dan adakah tindakan itu wajar atau sebaliknya?

Memahami lebih ringkas tentang penama KWSP ini, ayuh kita baca perkongsian Farizal Radzali ini  untuk info bersama.

Penama KWSP bukan penerima mutlak wang peninggalan simati. Wang tersebut perlu diagihkan mengikut faraid. Jangan salah faham. Melainkan simati ada membuat wasiat/hibah lain.

Penamaan KWSP bertujuan untuk memudahkan proses penyerahan wang KWSP setelah pencarum meninggal dunia. Namun demikian, penama perlu mengagihkan wang yang didapatinya sebagai penama kepada waris yang berkenaan mengikut hukum faraid.

Ramai yang salah faham. Ramai yang mengambil wang tersebut untuk kegunaan sendiri kerana pada pemahaman mereka, penamaan mereka adalah wasiat simati.

Mak ambil KWSP anak sebab anak letak namanya sebagai penama. Sampai lupa nak agihkan kepada isteri anak (menantu) atau cucu. Adik beradik ambil KWSP adik beradik lain sebagai penama tapi gunakan duit sepenuhnya untuk kepentingan sendiri tanpa peduli kesusahan anak isteri simati. Allah…

Atas sebab itu juga, seorang pencarum boleh meletakkan lebih dari satu penama mengikut peratusan yang diingini. Dan setiap penama perlu mengagihkannya mengikut hukum faraid selagi simati tidak membuat apa-apa wasiat/hibah.

Lagi satu, ada segelintir para isteri risau untuk meletakkan suami sebagai penama, atas alasan nanti suami kahwin lain dan enjoy dengan duit KWSP peninggalan isteri. Sanggup letak nama anak yang masih baby atau bersekolah rendah sebab tak nak letak nama suami.

Maka, duit itu nanti hanya akan boleh dikeluarkan/diguna setelah si anak cukup umur/18 tahun. Bayangkan andai anak perlukan duit semasa dia di alam persekolahan, duit KWSP emak tak boleh diguna sebab belum cukup umur. Ayah nak ambil pun tak boleh sebab dia bukan penama.

Ingat satu je, walau suami ambil duit KWSP kita, dia cuma pemegang amanah. Kita ada faraid, In Shaa Allah, segalanya akan ok. Kalau suami salahguna duit KWSP kita, itu urusan dia dengan Allah.

Pesanan saya, buatlah penamaan, untuk mudahkan masa depan orang-orang yang kita kasihi.


“Hari Lahir Suami Rupanya Hari Akhir Hayatnya.” Maut Kemalangan, Sebaknya Baca Doa-Doa Terakhir Isteri Sempena Ulang Tahun Suaminya

Jodoh pertemuan, ajal maut segalanya ditentukan oleh Dia Yang Maha Esa. Biar sebaik mana sekali pun perancangan kita, namun Dia yang lebih berkuasa. Begitulah susun atur Tuhan yang sudah tertulis kerana Dia tidak akan menguji hamba-Nya di luar kemampuan.

Demikian juga dengan kisah keluarga ini apabila salah seorang daripadanya pergi buat-selama-lamanya dalam kemalangan jalan raya di Hulu Terengganu pada awal pagi Khamis lalu.

Kepiluan dihati hanya Tuhan yang tahu. Kegembiraan hanya seketika, difahamkan, pasangan tersebut bersama seorang anak lelaki tunggal mereka dikatakan dalam perjalanan dari arah Kuala Lumpur menuju ke Pulau Perhentian di Besut untuk menyambut ulang tahun suaminya pada hari kejadian.

Namun, ternyata Allah telah merancang sebaliknya. Siapa sangka, pada hari ulang tahun suami rupanya menjadi hari terakhir hayat si isteri di dunia ini.

Isteri yang disayangi, Zahratul Ardiah Ismail, maut di tempat kejadian manakala suaminya Mazlan Machap, mengalami luka parah. Anak tunggal mereka, Zhariff Mufeed Mazlan yang berusia lima tahun pula tidak mengalami sebarang kecederaan.

Apa yang meruntun hati ramai, apabila arwah si isteri sempat menitipkan ucapan ulang tahun terakhir buat suaminya beberapa jam sebelum nahas itu berlaku.

Seolah-olah sudah mengetahui tiada lagi ucapan hari lahir buat suami tersayang selepas ini, setiap kata-kata ucapan itu dikarang dengan penuh perasaan.

UNTUK SUAMI TERSAYANG..

Hitammu sentiasa menawan..

SELAMAT HARI LAHIR !!!
Semoga abang dipanjangkan umur, dilimpahkan rezeki dan dipermudahkan segala urusan di dunia juga akhirat.

SELAMAT HARI LAHIR !!!
Semoga dengan bertambahnya usia, menjadikan abang insan yang mulia.. Bertambah iman dan amalan, sentiasa menjadi imam buat kami. Semakin umurnya barakah, pahala bertambah dan segala urusan dipermudahkan..

SELAMAT HARI LAHIR !!!
Pada hari ini, moga apa jua impian yang abang impikan selama ni, semoga Allah SWT menjadikan itu kenyataan.. Apapun rencana yang akan abang buat, semoga semua itu tercapai.. Semoga kegembiraan mengisi dirimu dalam setiap waktu.. Semoga abang mendapat keberkatan dan sentiasa dalam redha Allah SWT.

SELAMAT HARI LAHIR !!!
Waktu berjalan tiada henti.. Mengiringi bulan dan juga mentari, yang terbit setiap hari.. Mengiringi usiamu yang terus bertambah hari ke hari.. Hingga saat ini.. Selamat hari lahir SUAMIKU !

SELAMAT HARI LAHIR !!!
Dari lubuk hati yang paling dalam.. Tiada kata dapat zah ucapkan untuk menghiasi hari-hari yang penuh bermakna ini.. Dan hanya doa yang mampu zah panjatkan untuk abang.. Semoga Allah selalu melindungi dirimu..

SELAMAT HARI LAHIR
Zah dan Zhariff sayang abang selalu.. terima kasih kerana sentiasa menjaga makan minum kami..

HAPPY BIRTHDAY.. HAPPY BIRTHDAY.. !!!! HAPPY BIRTHDAY TO YOU… HAPPY BIRTHDAY TO YOU…!!!

Sementara itu, rata-rata netizen turut membanjiri ruangan komen di dalam posting tersebut dengan menzahirkan ucapan takziah ke atas mangsa. Ramai yang ternyata tidak mampu menahan rasa sedih di atas apa yang berlaku.

Moga Allah menempatkan arwah di dalam kalangan orang beriman, memberikan kesembuhan pada si suami serta ketabahan kepada anak dan keluarga yang ditinggalkannya. Al-Fatihah.


“Lebih Peka, Terang Mata & Kesihatan Yang Baik.” Ibu Ni Kongsikan Petua Cikgu Tuisyen Guna Campuran Goji Berry + Kurma Cina Untuk Manfaat Anak

Ibu bapa mana yang tidak mahu melihat kejayaan anak-anak kan. Pelbagai cara dan kaedah dicuba bagi memastikan anak-anak mudah belajar, termasuklah menitik beratkan soal pengambilan makanan yang berkhasiat dan baik untuk kesihatan.

Petua ini dikatakan baik untuk kesihatan anak-anak terutama dalam memastikan mereka lebih peka, terang mata  dan kesihatan yang lebih baik terutama untuk peperiksaan. Jom ibu-ibu kita cuba petua ini untuk anak-anak nanti.

Cikgu tuition add math Adeq suruh buatkan untuk Adeq minum setiap hari hingga exam..
Campuran goji berry + kurma cina slow cook selama 6jam..
Hanya 2 jenis bahan sahaja..
No GULA!!

Kata cikgu tuition Adeq untuk Adeq lebih peka, terang mata & kesihatan yang lebih baik untuk exam..
Orang2 cina surely tahu kan??
Sebabnya minuman nie amalan orang2 Cina..
Banyak kelebihannya..

MamiTa buat lah demi Adeq sebab tahun nie nak SPM…
Mana yang baik kite cuba demi anak2..
Tak salah mencuba perlara yang baik2..
Tak kesahlah amalan mana2..
Asalkan bukan yang jahat2…

Cara masak sangat2 senang..
Campurkan 2 bahan nie..
Masak guna slow cooker lagi bagus..
Tinggal sikit tambah saja beberapa kurma cina + goji berry ikut suka hati..
Biarkan masak beberapa jam..
Kalau takde slow cooker bole saja pakai periuk..
Masak api perlahan selama beberapa jam…
Lagi lama lagi bagus…

Tq so much buat cikgu tuition Adeq yang berbangsa Cina..
Selalu ajar banyak perkara termasuk untuk kesihatan Adeq…


Bila Anak Mengadu Senggugut, Ibu Kenalah Redakan Dengan Cara Ni!

Siapa pernah merasa sakitnya senggugut,  maka tidak hairanlah akan mudah rasa simpati kalau orang lain yang diserang penyakit ini.

Begitu juga bagi seorang ibu,  mendengar anak remajanya mengadu sakit senggugut tentu sahaja akan diusahakan untuk meredakan kesakitan yang ditanggung.

Salah satu cara yang boleh dilakukan oleh ibu adalah dengan menyediakan air rebusan ini.

Resipi dan cara penyediaannya telah dikongsikan oleh puan Sumayah Abdullah melalui akaun fbnya.  Jom semak!

PETUA HILANGKAN SAKIT SENGGUGUT

Siapa pernah kena serangan senggugut, dia tau la betapa azabnya untuk melepasi tempoh haid setiap bulan. Paling teruk sampai boleh muntah-muntah dan bawak pengsan tau. Teruk sangat. Menangis tak berlagu la jawabnya.

Kali ni ciksu nak share, petua untuk redakan sakit senggugut dan lawaskan pengeluaran darah haid.

Bahan-bahan nya ofkos barang dari dapur lah.

* 8 batang serai dan diketuk-ketuk
* 1 ketul halia sebesar ibu jari
* 1 sudu besar habatussauda
* 1-2 sudu besar madu
* 4 gelas air

Caranya mudah je.

1. Satukan kesemua bahan tadi kecuali madu ke dalam periuk.

2. Kemudian rebus sehingga mendidih dengan api yang perlahan.

3. Tapis rebusan tadi dan biarkan sejuk. Kemudian masukkan madu dan kacau rata. Sedia untuk diminum.

4. Minum sekali sehari pada permulaan haid dan seeloknya pada waktu malam.

KHASIAT SERAI

Bersifat antiseptik, anti depresi, anti mikrobial, anti fungal serta astringen. Membantu memecahkan angin serta melancarkan darah haid.

KHASIAT HALIA

Bersifat antacid, antibakterial serta anti fungal. Terkenal dengan alternatif untuk melancarkan peredaran darah dan memecahkan angin dan toksin dalam badan.

KHASIAT HABATUSSAUDA

Bersifat antioksidan, anti depresi, anti bakterial, antiseptik, anti aging serta anti fungal. Berupaya untuk merawat masalah peranakan termasuk melancarkan pengeluaran darah haid. Ia juga memelihara keseimbangan dan kekuatan sistem hormon serta melambatkan proses penuaan.

Rasa rebusan teh serai ini sedikit pedas dan mint-mint gitu. Amat berkesan untuk redakan senggugut.

*Elakkan minum ais untuk kesan optimum.


Semburan Bawang Putih Tahan Hingga 3 Bulan. Bantu Atasi Serangan Serangga Perosak, Cara Paling Mudah Nak Buat!

Berkebun kini menjadi salah satu aktiviti mengisi masa lapang ketika pelaksanaan PKP. Ada yang telah berjaya menanam pelbagai pokok yang telah mendatangkan hasil seperti pokok cili, kobis dan bayam brazil.

Namun apa yang menjadi masalah apabila tanaman menghadapi serangan seranggan perosak seperti kutu thrip, hama, semut dan sebagainya yang menyebabkan berlaku  masalah kerinting, daun bergulung serta berlubang lubang.

Semburan organik bawang putih.

Bahan-bahan:

Cili padi 6 tangkai.*
5 ulas bawang putih.*
Halia 3 hiris.*
Sesudu minyak masak.
Sesudu cecair pencuci pinggan.
Air paip 250ml.*

Cara-cara:

*Kisar semua bahan bertanda*.
*Tuang ke dlm bekas kedap udara,tutup dan biarkn 12 jam dlm suhu bilik.
*Slps 12 jam, tapis bahan² yg tlh dikisar.

*Ambil 30ml pati + 1L air biasa dan masukkn ke dlm botol spray.Campur sesudu minyak masak & sesudu cecair pencuci pinggan.Goncang.Sedia utk digunakan.
*Spray pd pokok pokok yg mmpunyai mslh kutu thrip,hama,semut dsb yg mnybbkn masalah kerinting, daun bergulung serta berlubang lubang.Lakukn pd sblh ptg shj slps siram pokok.Terpakai utk semua jenis tanaman berumur sebulan ¹/² ke atas.Lakukan seminggu dua kali.

*Pati semburan organik blh disimpan ke dlm peti sejuk dan tahan utk tempoh 3 bln.
Selamat Mencuba.


“Bang Duit Bulan Ni Mana?”. Jangan Abaikan Nafkah Isteri, Nanti Rezeki Lari! Pengakuan Yang Sungguh Win!

Rezeki adalah kurniaan Ilahi yang tidak dijangka akal. Rezeki yang mendatang dengan izin Allah cetusan peranan seorang isteri yang ikhlas buat suaminya. Juga bagi suami yang membahagiakan isteri dan anak-anak pastinya rezeki akan mengalir deras memenuhi ruang kehidupan.

Pasal nafkah zahir isteri. Sempena gaji ye.

(Aku je ke yang gaji lambek ). Aku isteri yang bekerja. Ada income sendiri setiap bulan. Kalau suami tak bg nafkah pun aku masih ade duit sendiri nak beli baju, makanan, mekap dan lain2 aku no hal. Alhamdulillah masih mampu reward diri sendiri guna duit sendiri dan setelkan komitmen lain eg. Bulanan kete, family dan sebagainya. So aku nk spend duit aku kemana2 mmg suami tak penah pertikai sbb tu mmg duit aku jadiknye aku shopping online ke offline ke, dia mmg tak marah. Tapi ini cerita dulu2.

Dalam islam, nafkah suami ke isteri tu WAJIB. Mengikut kemampuan suami. Kita bincang pasal nafkah zahir je ok. Sbb mmg nak sebut pasal duit je pun. Pasal nafkah ke isteri ialah salah satu cara keberkatan rezeki suami.

Siyes dulu tak heran suami tak bg aku duit untuk suka ria pun takpe. Asal kau bahagia bang. Cume jangan jadik biawak hidup je. Aku luku2 je nanti. TAPIIIIIIII bile dengar balik ceramah ustaz2, aku cam cube nak terai utk menjadikan perjalanan rezeki suami tu lg smooth (dengan izin tuhan).

Aku cam terkesima skjap pasal tu. Lepas tu, aku start wajibkan suami transfer duit “keperluan sendiri” tu tiap2 bulan walau mmg utk diri sendiri dah cukup ke ape ke. Aku taknak dia bg cash kat tangan sbb kang tetibe mmg kjap je perabih
? dia nak bg lebih, dipersilakan. Jgn bg kurang. Mmg kena jegil mata. Kalau lambat sikit, dengan gangsternye aku ingatkan umpama ahlong kutip hutang

“bang duit bulan aku mane?”. Jgn kau cakap kesian kat laki kau. SEBAB kau akan saksikan keajaibannya.

Kadang2 mmg dengan suami ni kau kena mintak direct Sbb depa ni bkn tau kau kecik hati tak dapek duit banje ke ape, dia mmg ingat kau tak kesah langsung punye Sbb sblm ni kau takde hentak2 kaki mintak kan. Ini dulu lah. Dah lama2 mmg terbiasa lah. Sblm aku follow up, dia dah transfer dulu lah

REZEKI SUAMI MAKIN  BERTAMBAH

Pastu apa jadik? Mmg kalo ikut apa yang ustaz cerita dan share, makin murahlah rezeki kamu wahai suami. Sbb ape? Sbb isteri doakan kamu yang dah gembirakan hati dia. Iye. Kau tak tau dlm hati isteri kau tu terdetik doa2 ajaib lps ko bg tu, mcm mane banyak bini ko bebel, banyak tu lah dia punye doa bersyukur tu walau kau bg dia sikit pun mmg doa dia tu ajaib. Kau bg banyak lagi lah doa dia sepanjang Highway lekas. Mmg itu yang akan berlaku. Sungguh. Siap selit doa lain “bulan depan banyak lagi pun takpo

Btul. Ini pengalaman sendiri. Eh pengalaman laki sendiri. Btul tak bang? Haha. Cubalah terai start bg duit kat isteri untuk keperluan dia walau sikit dan kau akan perasan yang kau tak rasa rezeki sempit pun. Aku sendiri perasan benda tu kat suami. Sbb tu dia suka nau tanye “nak ape laie?”. Mungkin Sbb dia perasan lepas banje aku, rezeki dia makin murah ke? Mungkin. Ke dia sindir aku tak tau lah
Dasar bini pengikis

Jadik bini, kau mintak je lah. Tp betulkan niat bkn niat kau nak bg dia susah. Sbb untuk keberkatan rezeki suami kau jgk.

Kau nak tuhan berkati rezeki dia. Murahkan lagi rezeki dia. Nanti lama2 suami pun terbiasa. Kau takyah set alarm dah. Eleh tapi kan, last2 duit dia bg konon utk keperluan kau tu, kau pusing2 gak nak beli mainan anak lah, makan sedap lah, apelah. Btul kan.

Lg satu. Nanti kalo tuhan tanye kat isteri pasal nafkah kau wahai sang suami bg ape ke isteri, nanges sang suami nak jawab. Takkan nak jawab, sekali lah tu dengan duit dapur. Padahal kau mampu je nak bg lebih sket utk keperluan peribadi isteri kau.

Kalau ade salah silap yang aku tak perasan pasal ni atau teguran, tegurlah. Mcm kejam ke apeke. Aku manusia biasa yang masih belajar erti hidup.

Okbai.


Hati-Hati Beli Barang Online. Lelaki Ini Kerugian RM600, Dedah Cara Nak Elak Hacker.

Dalam tempoh KPK , pastinya ramai yang melakukan pembelian online setelah tidak dibenarkan keluar rumah supaya dapat memutuskan rantaian covid-19.

Namun, pembelian secara online ini jika tidak dilakukan dengan cara teliti boleh mengakibatkan kita kehilangan sejumlah wang akibat scammer yang kini didakwa semakin berleluasa.

Inilah yang terjadi kepada seorang pengguna FB, Shahrin Shah yang telah kerugian sebanyak RM600 lebih setelah membuat bayaran untuk pembelian secara online.

Ikuti perkongsian in.

Saya rugi RM600 lebih sebagai pengajaran dan pelajaran.

Tolong jangan linkkan akaun bank anda dengan shopee, lazada, paypal, ewallet dan sebagainya. Hacker akan hack akaun e-dagang anda dan buat pembelian. Bila kita buat report kepada penyedia platform mereka tidak layan sebab transaksi tu seumpama kita sendiri yang buat.

Sila remove semua link akaun anda ke e-dagang. Buat sekarang dan tukar semua email dan password.

Sekiranya ingin buat pembelian sila buat transaksi payment online manual.

Satu cara lain boleh linkkan dengan akaun bank yang tiada duit. Nak shopping baru masukkan duit. Susah pada kita susah juga mereka nak curi duit kita. Kalau terlepas juga tidaklah banyak.

Sila jaga kad atm debit anda seperti nyawa anda. Limitkan paling minima transaksi guna kat debit dan paywave. Paywave siapa2 pun boleh guna jika ada kad anda.

Semoga menjadi iktibar.


Urus Rumah Bukan Kerja Perempuan Je Tapi Bersama. Sedar Hal Tu, Keluarga Ni Siap Buat Jadual Tugasan!

Terkesan daripada perkongsian artikel di media sosial, keluarga ini melakukan  perubahan drastik untuk menjalankan tanggungjawab mengurus rumah tangga secara berjadual.

Jom ikuti perkongsian bermanfaat ini.

Satu ketika, aku tengah makan. Nampak isteri aku tunjuk artikel di telefon pintar pada anak-anak.

“Baca ni,” katanya.

Aku tengok saja. Lepas makan aku tanya dia, “Artikel apa tu?”

Dia pun tunjuk pada aku. Artikel itu dalam bahasa inggeris, ditulis oleh seorang perempuan mat saleh. Dia bercerita ketika dia sedang sibuk cuci pinggan di dapur, suaminya dan anak-anak selamba tengok TV. Puas dia panggil semua buat bodoh saja.

Akhirnya selepas lama dia bising, suami dia pun cakap pada anak-anak,

“Dah, dah. Pergi tolong mak kamu tu.”

Kemudian dia terfikir, kenapa bila cuci pinggan, kemas rumah itu, dianggap sebagai ‘tolong’ ibu dan isteri. Seolah-olah itu memang tugas ibu semata-mata, orang lain kalau buat itu sekadar nak tolong saja.

Bukankah rumah ini rumah kita bersama? Kita guna tandas bersama. Ruang tamu bersama.

Mengapa kita tidak menganggap bahawa ini kerja kita bersama juga?

Aku mengangguk-angguk sambil membaca artikel itu.

Betul, biasanya kita ini ambil mudah.

Bila kerja-kerja di rumah saja, secara automatik kita kaitkan dengan tugas orang perempuan, iaitu ibu kita atau isteri kita.

Kenapa mentaliti kita begitu?

Pinggan, ramai yang lepas makan hanya letak saja dalam sink. Yang lebih teruk, tinggal saja atas meja makan.

Maka ibu atau isterilah yang mengutip sampah sarap ini tadi dan membawanya ke dapur

Tandas, semua guna untuk buang segala kotoran dalam badan. Bila mangkuk tandas dan lantai sudah berdaki, semuanya buat tak tahu. Masing-masing beranggapan nanti ibu atau isteri yang akan sental.

Kipas dan aircond, semua nak guna waktu kepanasan. Namun bila berhabuk, masing-masing lebih rela bersin dan terbatuk berbanding ambil inisiatif untuk buang habuk yang terkumpul. Semuanya tunggu ibu atau isteri yang buat.

Beginikah cara kita hidup bersama di dalam rumah? Di bawah satu bumbung?

Maka kami pun buat jadual. Duty roster.

Ada tugas harian, ada tugas mingguan. Semua wajib laksanakan tanggungjawab masing-masing mengikut apa yang telah ditetapkan.

Untuk apa?

Supaya masing-masing ada rasa kebertanggungjawaban. Supaya anak dan suami tahu, rumah ini tanggungjawab bersama untuk pastikan ia bersih, kemas dan sihat untuk didiami.

Bukan kerja orang perempuan saja. Bukan tugas ibu atau isteri saja.

Kita semua buat sepah, kita semua kena kemas.

Bergilir-gilirlah. Masing-masing akan rasa cuci pinggan, sidai baju, cuci tandas, sapu sampah, cabut rumput dan lain-lain.

Tidak ada ruang untuk anak-anak rasa seperti tuan atau bos.

Tidak ada ruang untuk suami atau isteri menyuburkan ego

Barulah kita boleh hargai setiap sudut rumah yang kita diami.

Kita nampak ruang tamu kemas, kita tersenyum dan kata pada diri, itu kita yang kemas sama-sama.

Kita nampak tandas bersih, kita juga rasa puas hati kerana kita pun terlibat dalam memastikan tandas itu harum dan tidak jijik.

Kita akan geram bila ada ahli keluarga cuba sepahkan barang. Sebab kita tahu betapa lecehnya nak kemas balik.

Baru kita tahu apa yang ibu dan isteri kita rasa selama ini.

Rumahku syurgaku. Selalu orang sebut, namun tak ramai yang berusaha untuk menjadikan rumah itu syurga bersama-sama. Hanya mengharap ia jadi syurga secara tiba-tiba?

Semoga Allah sentiasa menaungi keluarga kita dengan rahmah dan maghfirah-Nya, dan rumah yang kita diami itu sentiasa dipenuhi dengan kasih sayang dan ketenangan.


Jus Anti Penuaan, 18 Set Campuran Buah Dan Syuran Ini Untuk Kekal Cantik Dan Awet Muda.

Tidak dinafikan jus segar pelbagai campuran buahan-buahan dan sayur-sayuran memberi banyak manfaat untuk kesihatan dan awet muda. Bahkan untuk kekal awet muda, kebanyakan petua menyarankan mulai pada usia memasuki 30an. Ia membantu sebagai anti penuaan.

Siapa yang tak nak sihat dan muda sentiasa. Pastinya perkongsian sebegini begitu manfaat untuk diri sendiri dan keluarga.

Memang tidak nafikan buah-buahan dan sayur-sayuran ni memang banyak manfaatnya. Cuma bagi mereka yang sibuk pastinya, akan culas untuk makan makanan yang sihat.

Yang pasti, campuran buahan-buahan dan syuran ini akan memberi manfaat kepada yang mengamalkannya. Mudah aje. Kisar dan minum. Malah ada petua mengatakan, jika nak dapat lebih khasiat, minum segera dalam tempoh 2 minit. Apa yang pasti, minuman ini lebih terjamin bersih, segera dan selamat, apabila kita sendiri yang membuatnya. Jom cuba buat!

Amalkan minuman ini. Seminggu sekali sudah memadai untuk kesihatan diri. Minuman ini adalah untuk kurus, kulit cantik, mata cantik, kulit mulus dan halus, toksin keluar, darah lancar, berak lawas, penjagaan usus, tenaga zahir dan batin.

Untuk kurus

Untuk kulit cantik

Untuk buang toksin

Untuk darah lancar

Untuk tenaga

Untuk buang angin

Merawat kulit menggelupas dan untuk rambut cantik

Untuk mata cantik

Untuk hilangkan eyebag

Untuk rawat kulit lebih awet muda

Untuk wajah berseri

Untuk bantu hilangkan darah tinggi

Untuk kulit tegang

Untuk bibir cantik

Untuk kulit cerah

Untuk rawat dalaman *Daun belalai gajah ye bukan cili api hehee

Untuk awet muda

Untuk segar seharian

Wow bestkan manfaat ni. Kisar dan minum je. Lepas ni pastikan semua bahan-bahan ni ada dalam peti ais di rumah ye. Selamat mencuba!

Sumber: Viral Oh Viral

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Lagi 2 Bulan, 43 Jenis Telefon Pintar Ni Tak Boleh Akses WhatsApp. Take Note Semua!

Setiap pagi celik je mata sudah tentu ada yang membuka aplikasi WhatsApp di telefon melihat sebarang perbualan daripada group ahli keluarga, group kerja, group bisnes atau individu.

Nyata betapa pentingnya aplikasi ini sebagai medium komunikasi masa kini. Malah, laporan The Digital News Report 2017 mendapati pengguna internet di Malaysia mencatatkan penggunaan aplikasi WhatsApp terbanyak di dunia iaitu 51 peratus bagi mendapatkan maklumat dan berkongsi cerita.

Sudah tentu menunjukkan bahawa aplikasi ini kerap digunakan kerana banyak kelebihannya antaranya mudah dan cepat untuk berhubung dan berkongsi maklumat, perantaraan berkesan dalam sesebuah organisasi kerana setiap saat arahan atau makluman boleh dikirimkan tanpa batasan masa dan menjimatkan kos.

Bermula November

Terkini bermula 1 November depan jutaan pengguna tidak boleh lagi mengakses mesej, gambar dan video selepas aplikasi WhatsApp menghalang akses ke beberapa model telefon pintar model lama.

WhatsApp menawarkan perkhidmatan penghantaran mesej yang selamat dan sulit tetapi mengumumkan perubahan yang sangat tidak popular terhadap kaedah mengendalikan data pengguna.

Di maklumkan bahawa dengan perubahan ini menyaksikan data pengguna diserahkan kepada syarikat swasta bagi membantu pemasaran.

Dalam pada itu, perubahan ini dilakukan setelah secara drastik berikutan tindak balas besar pesaing, Telegram yang sudah melepasi satu bilion jumlah muat turun.

Antara model telefon pintar yang tidak boleh lagi mengakses WhatsApp:

-Samsung Galaxy S3 Mini, Trend II, Trend Lite, Core, Ace 2
-LG Optimus F7, F5, L3 II Dual, F7 II, F5 II
-Sony Xperia
-Huawei Ascend Mate and Ascend D2
-Apple iPhone SE, 6S, and 6S Plus

Keluarga: Apa lagi, kena ‘say good bye’ pada telefon legend anda. Habis semua group chat hilang. Ada lagi dua bulan lagi. Take note semua!


Tiga Wanita Ni Guna Tomato Beku. Tu Rahsia Kulit Wajah Mereka Jadi Cantik, Putih & Bersih!

Melihat wajah seseorang wanita yang mulus dan bersih berseri tentu sahaja membuatkan kita tertanya-tanya bagaimanakah cara penjagaan wajah yang diamalkannya. Andai dapat dicungkil rahsianya, bolehlah kita pula amalkan bagi tujuan merawat wajah agar cantik seperti mereka.

Atas sebab itu, ayuh kita ikuti apa yang diamalkan oleh tiga wanita ini yang menggunakan tomato untuk penjagaan kulit wajah mereka.

Dikatakan buah tomato kaya dengan vitamin A dan C yang bagus untuk kesihatan tubuh badan. Bukan itu sahaja, tomato juga mempunyai likopena iaitu antioksidan yang sangat berguna untuk melawan radikal bebas akibat asap kenderaan, asap rokok dan bahan berbahaya yang masuk ke dalam tubuh.

Manakala dari sudut kecantikan pula, buah tomato dapat menyejukkan kulit di samping menyerap lebihan minyak pada wajah yang sekali gus menyebabkan jerawat mengecut dan kulit menjadi licin dan berseri.

Ni petua untuk cerahkan kulit uolls guna bahan dapur ja . Senang kan?

Bahan : Tomato

1. Sebiji tomato dibelah dua

2. Kemudian masukkan tomato yang sudah dibelah dua tadi dipeti sejuk letakkan tomato di bahagian freezer(sejuk beku) dan biarkan semalaman .

3. Kemudian, sapu tomato yang sudah semalaman di freezer dibahagian muka

4. Biarkan dalam 30-40 minit

5. Bilas muka dengan air bersih

Apa manfaatnya? Okay baca di bawah ni

1. Kecutkan jerawat
2. Mencerahkan kulit muka
3. Pudarkan parut perlahan lahan
4. Jadikan kulit lebih lembut , licin dan glowing
5. Menyerap lebihan minyak
6. Menyejukkan kulit

Tips semulajadi dengan ais kiub tomato. Banyak kebaikan ais kiub tomato ni, antaranya:
1. Jerawat dekat muka qis satu hari je dah kecut
2. Gelap bawah mata pon dah berkurang
3. Kulit qis still glowing walau tanpa makeup
4.Bukan sahaja glowing, malah kulit muka jadi tegang. (Ais kiub dapat cegah kedutan)
5. Kulit jadi licin dan dapat mencerahkan kulit secara semula jdi tanpa bahan merkuri. Lagi selamat.
6. Rawatan kiub ais ni memang diakui boleh menambahkan keserian wajah.

Cara-cara nak buat qis ada terangkan pada setiap gambar-gambar di bawah ni. Selamat mencuba.

Langkah 1 : Sediakan beberapa biji tomato dan potong menjadi saiz kecil-kecil.

Langkah 2 : Seterusnya tomato yang dipotong kecil tadi dimasukkan di dalam blender. Tak payah tambah air, sebab tomato akan keluarkan jusnya yang mempunyai seribu kebaikan untuk kulit.

Langkah 3 : Kisar sampai hancur dan halus macam ni.

Langkah 4 : Tomato yang dikisar tadi kemudiannya dimasukkan ke dalam bekas ais kiub dan bekukan.

Langkah 5 : Inilah hasil tomato yg dibekukan tu dan kemudian skin icing tomato (gosok) tadi pada seluruh muka, biarkan sebentar sampai ia kering. Kemudian bilas dengan air biasa dan lap muka. Rasakan keajaibannya. Selamat mencuba kawan-kawan.

TIPS UNTUK HILANGKAN JERAWAT DAN PARUT DEGIL!+ boleh glowingkan kulit wajah.

Bahan :
1 biji buah tomato

Cara Buat :

Ekstra tip : Buat setiap hari (seelokknya pagi). Kalau malas boleh buat 2 kali seminggu.


Benarkah Sunnah Nabi Tidak Berpuasa Ketika Musafir Di Bulan Ramadan? Ini Jawapan Mufti WP!

Mulai hari ini, dah ramai mengambil keputusan untuk pulang ke desa untuk menyambut hari raya. Ada yang awal-awal pagi sesudah subuh ‘tayar golek’ pulang ke kampung, malah ada yang selepas waktu berbuka baru nak mulakan perjalanan.

Bagi yang bergerak siang hari, walaupun di hari biasa yang boleh makan dan minum pun boleh mengundang rasa mengantuk untuk sampai ke destinasi. Begitu juga di bulan puasa ini, dah tak boleh makan dan minum, nak berhenti stesen hentian takut lambat pula sampainya.

Jadi, pernah dengar tak tentang apabila bermusafir di bulan Ramadan, ada keringanan diberikan iaitu tidak berpuasa atau berbuka puasa dalam perjalanan, dan wajib digantikan semula di kemudian hari.

Namun begitu, ada sesetengah orang yang keliru sama ada Nabi Muhammad SAW berpuasa atau tidak di bulan Ramadan ketika bermusafir. Bagi menjawab persoalan ini, Mufti Wilayah Persekutuan telah menyediakan penjelasan yang jelas agar kita semua memahami isu ini dengan baik.

Walaupun kita dibenarkan untuk tidak berpuasa ketika bermusafir tetapi ada syaratnya dan boleh jatuh haram jika tidak mengikutnya. Jom ikuti penjelasan Mufti WP seperti dibawah.

Soalan: Benarkah sunnah nabi untuk tidak berpuasa di bulan Ramadhan ketika bermusafir?

Jawapan :

Alhamdulillah, segala puji dan syukur dipanjatkan kepada Allah S.W.T. Selawat dan salam diucapkan ke atas junjungan besar Nabi Muhammad S.A.W, para keluarga, sahabat, serta golongan yang mengikuti baginda sehingga hari kiamat.

Mukadimah

Kami mukadimahkan jawapan bagi persoalan ini dengan penjelasan seseorang itu bermusafir di Ramadhan dengan musafir yang jauh kira-kira 85 kilometer atau lebih, maka harus baginya untuk berbuka puasa dan ke atasnya qadha’. Ini berdalilkan firman Allah Taala:

وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ

Maksudnya: Dan sesiapa yang sakit atau dalam musafir maka (bolehlah ia berbuka, Kemudian wajiblah ia berpuasa) sebanyak hari yang ditinggalkan itu pada hari-hari yang lain

(Surah al-Baqarah, 2:185)

Disyaratkan hendaklah musafir itu kerana suatu perkara yang mubah, bukan maksiat, atau pun menolong suatu perbuatan maksiat.

Disyaratkan juga hendaklah musafir itu berlaku atau bermula sebelum terbitnya fajar sadiq. Justeru, jika dia berpuasa dalam keadaan bermukim, lalu dia melakukan musafir pada siang harinya, maka haram baginya untuk berbuka kerana telah disyariatkan ke atasnya untuk berpuasa. Puasa baginya adalah amalan ibadah yang tidak boleh dibatalkan. Ini berpandukan firman Allah Taala:

وَلَا تُبْطِلُوا أَعْمَالَكُمْ

Maksudnya: Dan janganlah kamu batalkan amal-amal kamu!

(Surah Muhammad, 47:33)

Pengecualian diberikan dalam kes jika seseorang itu berada dalam keadaan darurat untuk berbuka puasa maka boleh dia berbuka kerana darurat maka berbukanya kerana darurat dan bukannya kerana musafir.

Orang yang bemusafir dalam bulan Ramadhan harus untuk berpuasa. Dia diberi pilihan sama ada untuk berpuasa atau berbuka. Ini berdasarkan hadis Aisyah bahawa Hamzah bin Amr al-Aslami bertanya kepada Rasulullah SAW:

أَأَصُومُ فِي السَّفَرِ؟ -وَكَانَ كَثِيرَ الصِّيَامِ -، فَقَالَ: إِنْ شِئْتَ فَصُمْ، وَإِنْ شِئْتَ فَأَفْطِرْ

Maksudnya: “Adakah (wajib) aku berpuasa ketika musafir?” – sedangkan dia seorang yang banyak berpuasa. Maka sabda Rasulullah SAW: “Jika engkau mahu engkau boleh berpuasa, jika engkau mahu engkau boleh berbuka.”

Riwayat al-Bukhari (1943)

Namun apabila safarnya itu tidak menyusahkannya maka afdal baginya untuk terus berpuasa. Ini berdalilkan hadis Anas RA yang berkata kepada orang yang bermusafir:

إِنْ أَفْطَرْتَ فَرُخْصَةُ اللهِ , وَإِنْ صُمْتَ فَهُوَ أَفْضَلُ

Maksudnya: Jika engkau berbuka maka itu adalah rukhsah daripada Allah, dan jika engkau berpuasa maka itu lebih afdal.”

Riwayat al-Baihaqi (8170) dalam al-Sunan al-Kubra

Ini juga dikuatkan dengan firman Allah:

وَأَن تَصُومُوا خَيْرٌ لَّكُمْ

Maksudnya: Dan berpuasa itu lebih baik bagi kamu

(Surah al-Baqarah, 2:184)

Afdal berpuasa bagi orang seperti ini agar tidak bertangguh puasa kerana lupa atau berlakunya perkara yang tidak dijangka pada waktu-waktu mendatang.

Adapun jika berpuasa itu menyukarkan bagi orang yang bermusafir maka afdal baginya untuk berbuka, berdasarkan hadis daripada Jabir RA bahawa dia berkata yang Rasulullah SAW bertemu seseorang di bawah teduh pohon, dalam riwayat lain, dia sedang disirami air ke atasnya, lalu baginda bertanya orang ramai:

فَقَالَ: مَا هَذَا؟، فَقَالُوا: صَائِمٌ، فَقَالَ: لَيْسَ مِنَ البِرِّ الصَّوْمُ فِي السَّفَرِ

Maksudnya: “Kenapa dengan (sahabat kamu) ini?” Para sahabat menjawab: “Dia berpuasa wahai Rasulullah.” Baginda bersabda: “Bukan daripada kebaikan, berpuasa ketika musafir.”

Riwayat al-Bukhari (1946)

Jika seorang yang musafir itu berpuasa, kemudian dia ingin berbuka, dia boleh melakukannya kerana keuzuran itu masih wujud. Begitu juga seperti hal orang yang sakit berpuasa, kemudian dia mahu berbuka, maka dia boleh berbuka, sama ada dengan niat rukhsah atau tidak.

Rujuk al-Mu’tamad fi al-Fiqh al-Syafie (2/195-196)

Sifat Puasa Nabi SAW Ketika Musafir

Direkodkan juga di dalam kitab-kitab hadis akan sifat puasa Nabi SAW. Antaranya:

Daripada Abu Darda’ RA bahawa dia berkata:

خَرَجْنَا مَعَ النَّبِيِّ صَلَّى اللهُ عَلَيْهِ وَسَلَّمَ فِي بَعْضِ أَسْفَارِهِ فِي يَوْمٍ حَارٍّ حَتَّى يَضَعَ الرَّجُلُ يَدَهُ عَلَى رَأْسِهِ مِنْ شِدَّةِ الحَرِّ، وَمَا فِينَا صَائِمٌ إِلَّا مَا كَانَ مِنَ النَّبِيِّ صَلَّى اللهُ عَلَيْهِ وَسَلَّمَ، وَابْنِ رَوَاحَةَ

Maksudnya: “Kami keluar bersama Nabi SAW dalam salah satu permusafiran baginda, pada suatu hari yang panas, sehingga seorang lelaki meletakkan tangan atas kepalanya dek terlalu panas. Dalam kalangan kami tidak ada seorang pun yang berpuasa melainkan Nabi SAW dan Ibn Rawahah.”

Riwayat Bukhari (1945) dan Muslim (1122)

Anas bin Malik RA pernah ditanya tentang berpuasa ketika safar. Dia menjawab:

سَافَرْنَا مَعَ رَسُولِ اللهِ صَلَّى اللهُ عَلَيْهِ وَسَلَّمَ فِي رَمَضَانَ، فَلَمْ يَعِبِ الصَّائِمُ عَلَى الْمُفْطِرِ، وَلَا الْمُفْطِرُ عَلَى الصَّائِمِ

Maksudnya: “Kami (para sahabat) bermusafir bersama Rasulullah SAW dalam bulan Ramadhan. Tidak ada seorang pun yang berpuasa berasa aib dengan orang yang berbuka, atau orang yang berbuka berasa aib dengan orang yang berpuasa.”

Riwayat Muslim (1188)

Daripada Abu Said al-Khudri RA berkata:

كُنَّا نَغْزُو مَعَ رَسُولِ اللهِ صَلَّى اللهُ عَلَيْهِ وَسَلَّمَ فِي رَمَضَانَ، فَمِنَّا الصَّائِمُ وَمِنَّا الْمُفْطِرُ، فَلَا يَجِدُ الصَّائِمُ عَلَى الْمُفْطِرِ، وَلَا الْمُفْطِرُ عَلَى الصَّائِمِ، يَرَوْنَ أَنَّ مَنْ وَجَدَ قُوَّةً فَصَامَ، فَإِنَّ ذَلِكَ حَسَنٌ وَيَرَوْنَ أَنَّ مَنْ وَجَدَ ضَعْفًا، فَأَفْطَرَ فَإِنَّ ذَلِكَ حَسَنٌ

Maksudnya: “Kami berperang bersama Rasulullah SAW dalam bulan Ramadhan. Sebahagian kami berpuasa dan sebahagian lain berbuka. Orang yang berpuasa tidak melihat keburukan dengan orang yang berbuka, dan tidak pula yang berbuka memandang buruk orang yang berpuasa. Mereka berpandangan siapa yang ada kekuatan silakan berpuasa, dan itu adalah kebaikan. Dan mereka juga berpandangan siapa yang berasa lemah kemudian berbuka dan itu juga kebaikan.”

Riwayat Muslim (1116)

Daripada Ibn Abbas R.Anhuma, berkata

خَرَجَ رَسُولُ اللَّهِ صَلَّى اللهُ عَلَيْهِ وَسَلَّمَ، مِنَ المَدِينَةِ إِلَى مَكَّةَ، فَصَامَ حَتَّى بَلَغَ عُسْفَانَ، ثُمَّ دَعَا بِمَاءٍ فَرَفَعَهُ إِلَى يَدَيْهِ لِيُرِيَهُ النَّاسَ، فَأَفْطَرَ حَتَّى قَدِمَ مَكَّةَ، وَذَلِكَ فِي رَمَضَانَ ، فَكَانَ ابْنُ عَبَّاسٍ يَقُولُ: «قَدْ صَامَ رَسُولُ اللَّهِ صَلَّى اللهُ عَلَيْهِ وَسَلَّمَ وَأَفْطَرَ، فَمَنْ شَاءَ صَامَ وَمَنْ شَاءَ أَفْطَرَ

Maksudnya: “Rasulullah SAW keluar daripada Mekah ke Madinah (ketika peristiwa Fath Makkah) dengan keadaan berpuasa (Ramadhan) sehingga sampai ke kawasan `Usfan. Kemudian baginda meminta air lalu dibawakan air ke hadapan baginda sehingga dapat dilihat oleh orang ramai, lalu baginda berbuka puasa sehingga baginda sampai ke Mekah. Ini berlaku dalam bulan Ramadhan.”

Ibn Abbas berkata lagi: “Sesungguhnya Rasulullah SAW berpuasa dan juga berbuka. Barangsiapa yang mahu maka dia berbuka, dan barangsiapa yang mahu dia berbuka.”

Riwayat al-Bukhari (1948)

Kesimpulan

Justeru, kami berpendapat bahawa sunnah Rasulullah SAW dalam hal ini bukan satu bentuk sahaja, hukum berpuasa ketika musafir itu memiliki banyak keadaan. Kadang-kadang lebih afdal untuk berpuasa. Ini sesuai dengan kaedah fiqh yang disebut oleh Imam al-Qarafi:

كان ترك الترخص في كثير من العبادات أولى

Maksudnya: “Meninggalkan rukhsah itu dalam banyak jenis ibadat adalah lebih utama.”

Rujuk al-Furuq (1/120)

Terkadang pula lebih afdal untuk berbuka, khususnya dalam kes-kes melibatkan kesusahan dan mudarat. Hal ini kembali kepada matlamat asal rukhsah itu.

Jika bertujuan untuk perkara yang melibatkan maslahah seperti peperangan dan misi kemanusiaan dan dakwah, lalu bertemu dengan kepayahan akibat puasa, maka afdal baginya untuk berbuka agar dia mendapat tenaga dan kekuatan bagi menyelesaika misi yang mulia. Begitu jugalah sebaliknya.

Demikianlah, kita lihat para ulama fiqh begitu teliti menyusun kefahaman daripada hadis-hadis itu sebagai pemudah bagi kita untuk beramal.

Wallahua’lam.


Beli Emas Kosong Atau Padu. Yang Mana Tahan? Ikuti Perkongsian Ini.

Sejak akhir-akhir ni ramai yang berminat terhadap barang kemas. Mana taknya harga emas sekarang semakin tinggi.

Tapi nak beli emas ni kena ada ilmu. Emas ni banyak jenis. Ada juga emas jenis padu dan kosong. Hargapun lain-lain.

Jom ikuti perkongsian ini.

EMAS KOSONG . EMAS PADU
tahan ke tak tahan?

“Baru je beli dua tiga hari, dah rosak, putus, hancur”…

Harga emas sekarang dah la mahal. Takdan puas pakai, rosak pulak.

Eh, emas dari zaman nenek moyang kita memang sedia MAHAL la gaisss. Bila kita dah beralih zaman kepada 5 hingga 10 tahun, baru la kita akan sedar emas dulu murah daripada harini 🥱

Pemakaian EMAS ni tak kira la dia KOSONG atau PADU, kita sendiri kena tengok balik macam mana cara kita pakai. Bila dah terjadinya kerosakkan pada emas kita pakai tu, memang kita TAK AKAN mengaku punya salah kita. Kita akan salahkan apa saja yang ada disekeliling pada waktu tu. Ataupun kita akan terus salahkan penjual, menjual barang yang tak berkualiti. Sedih je si penjual. Esoknya penjual tu terus resign serta merta kerana dicerca dan dimaki bertubi-tubi.

EMAS KOSONG :

TAK BOLEH pakai lasak, basahan, lenjan setiap masa. macam mana dikatakan lasak?
– kalau tidur jenis memang tak berapa nak sedar melibas sana sini, dinasihatkan buka la emas yang dipakai tu. dikuatiri tersangkut kelambu, selimut, kain dan bebenang.
– kalau suri rumah, bila buat segala aktiviti harian seperti basuh pinggan mangkuk, cuci tandas, mop lantai, main merangkak-rangkak dengan anak kecik, bercucuk tanam di halaman rumah, dinasihatkan buka la emas yang dipakai tu. semua aktiviti tu sedikit sebanyak akan beri kesan pada emas dipakai. contoh akan kemek, patah, bengkok dan lagi teruk putus jahanam terus.
sudahnya asyik buka je, bila boleh pakai? pakai la bila dah bersiap2 nak keluar pergi dating atau makan malam diluar bersama suami atau rakan-rakan. pakai la bila ada majlis port-luck dengan jiran tetangga. pakai la bila masa anda rasa, tak berbuat apa-apa pada hari tu, duduk saja goyang kaki lagak orang kaya. duk saja pun putus, patah? tak tau la saya nak cakap apa lagi. emas tu tak suka atau ‘taktahan’ la kot ada kat badan anda rasanya. kah kah kah.

EMAS PADU :

boleh pakai belasahan harian, lenjan setiap
masa. tapi kalau sama je jenis kat atas tu, dinasihatkan buka la. jangan terkejut, EMAS PADU 10gram pun ada yang pakai seminggu, putus. dah, penjual jugak disalahkan lagi.

jadi.. nasihat saya selaku LELAKI yang menjual emas dan tak boleh pakai emas..

EMAS TU TAHAN ATAU TIDAK?

tengok balik diri kita sendiri sesuai ke tidak nak pakai emas pada waktu dan ketika tu. kalau rasa2 ia akan mendatangkan kemudaratan pada emas kita pakai, BUKA LA. tak payah pakai. tapi kalau nak lenjan pakai jugak, PAKAI jela. rosak beli lain.. asalkan jangan bising

Tapi ada lagi satu nasihat saya.. walaupun emas tu dah rosak, simpan la dalam masa 5 tahun ke atas sekiranya anda nak lihat keuntungan. Sekiranya baru je beli seminggu dua, nak jual semula.. sesungguhnya memang anda kerugian. Tak kisah la baru beli sehari ke dua hari, sekiranya emas sudah rosak, tidak akan ada manusia nak beli balik seperti harga semasa baru dibeli. Tapi, mujur la jugak emas ni laku walaupun hancur lebur sekalipun kan.

Saya nasihat ni sebab saya simpati kepada pembeli yang alami masalah seperti di atas. Ye saya tahu, susah kumpul duit untuk beli seketul EMAS. MAHAL pulak tu. Baru je beli rosak pulak. Ralat tak habis-habis. Rujuk kembali nasihat saya seperti di atas. Boleh ikut kiranya bermanfaat.

Dan akhir kata.. EMAS tak salah. saya dan kita semua yang salah. tolong jangan kecam saya, saya hati tisu

Azri
Nampak je garang, tapi baikhati

P/s :
Dibenarkan share kiranya bermanfaat. Bertahun-tahun saya peram nak tulis pasal ni

Kredit: Azri dan Shafiqah


“Kadang Down, Emosi Tak Tentu Sebelah Tangan Je Boleh Guna” Rita Rudaini Dedah Punca Anak Patah Tangan

Setelah beberapa hari memuat naik update terkini keadaan anaknya menerima rawatan, akhirnya pelakon Rita Rudaini berkongsi punca anak sulungnya, Airit Rayyan mengalami kecederaan.

“Main bola kena tackle (bentes), patah tangan. InsyaAllah boleh main lagi bukan patah kaki”ujarnya.

Malah, Rita yang terkenal dalam filem Mami Jarum itu juga sempat berseloroh kepada anaknya dengan mengatakan dia masih lagi boleh bermain bola sepak dengan memetik nama saudara terdekat yang pernah mengalami kecederaan ketika bermain bola sepak.

“Mommy cakap kat dia ‘Ryan…uncle Yus, uncel Gee, Pak Teh Amran, Pak Tam Jad main bola jatuh berguling kena tackel tapi tak ada patah tangan.

“Dia jawab ‘macam mana dorang buat?’ Haa tu nanti Ryan jumpa dan bertanyalah,” katanya.

Dalam pada itu, Rita juga berkongsi bahawa insiden yang melanda anak lelakinya ini membuatkan Rayyan kadang-kadang mengalami tekanan kerana tidak boleh menggunakan sebelah tangannya buat masa ini.

“Ryan kadang2 down…emosi x tentu jugak…kdg2 dia ok ckp byk..kdg2 xnak bercakap langsung…depress sebab sebelah tangan je boleh guna..susah untuk dia bergerak…insyaallah…mommy selalu doa semoga di permudahkan…” tulisnya.

Dalam hantaran yang sama juga, pemilik nama Rita Rudaini Mokhtar berterima kasih kepada barisan perubatan yang membantu anaknya sepanjang mendapatkan rawatan di hospital berkenaan.

“Terima kasih Dr Fairuz, doktor Pakar Bedah Ortopedik terbaik. Terima kasih kakak-kakak misi yang jaga Ryan, bersabar dengan dia yang payah makan ubat ontime sebab asyik tidur.

“Kakak-kakak dan abang-abang fisioterapi yang setiap minggu bantu Ryan,” luahnya.

Sementara itu, pelakon filem Mami Jarum itu sempat berseloroh lagi kepada Rayyan agar lekas sembuh agar dapat segera kembali ke sekolah dan bermain bola sepak.

“Cepat baik ya, nanti boleh pergi ke sekolah dan main bola lagi,” tulisnya.

Hasil perkahwinan itu, mereka dikurniakan dua cahaya mata iaitu Airit Rayyan Rizqin, 14, dan Airit Qaqa Arjuna, 12.

Sumber: Instagram @ridrud727


Kena Kurang Guna Minyak Untuk Masak, Nasihat Dr Ini Kena Ambil Peduli.

Penggunaan minyak masak dalam menyediakan makanan sama ada untuk tumisan atau menggoreng perlu dihadkan. Ini kerana semasa menggoreng, minyak masak melepaskan sisa toksik dipanggil aldehydes yang tertinggal di dalam minyak.

Menurut Dr Zubaidi Haji Ahmad, jika minyak ini digunakan berulang kali, semakin banyak sisa toksik HNE atau 4-hydroxy-trans-2 nonel yang terkumpul dalam minyak itu. Makanan yang digoreng menggunakan minyak yang diguna semula akan menyerap sisa toksik aldehydes tersebut.

Menggunakan minyak yang telah digunakan beberapa kali akan mengundang risiko mendapat penyakit atherosclerosis (salur darah tersumbat akibat menjadi keras dan tebal), penyakit hati, penyakit jantung, penyakit alzheimer, parkinson dan barah.

Sebaik-baiknya minyak masak digunapakai maksimum sehingga dua atau tiga kali sahaja. Jika minyak berkenaan telah bertukar warna menjadi perang kehitaman, minyak berkenaan perlu dibuang.

Minyak sisa menggoreng haiwan yang berdarah seperti ayam, ikan atau daging seelok-eloknya tidak diguna semula dan terus dibuang kerana darah haiwan itu akan meningkatkan kandungan karbon dan mengubah struktur asid lemaknya yang berbahaya kepada kesihatan.

Hal ini berbeza bagi minyak hasil daripada gorengan sayur, ikan bilis, tempe, tauhu, dan kuih-muih. Minyak masak berkenaan masih boleh dipakai untuk kali kedua dan ketiga asalkan tidak bertukar warna serta segala sisa gorengan didalamnya ditapis dan dibuang.

Sumber: Dr Zubaidi Hj Ahmad


“Awal Trimester Alah Dengan Santan & Ayam.” Farah Nabilah Teruja Bakal Bergelar Ibu, Kongsi Berita Hamil 5 Bulan!

Tiada berita yang lebih menggembirakan bagi setiap pasangan suami isteri apabila bakal bergelar ibu dan ayah. Momen yang cukup bermakna lebih-lebih lagi buat wanita. Keterujaan bakal menjadi ibu tidak diungkapkan dengan kata-kata.

Demikian juga dengan pelakon drama popular Titian Cinta ini. Bunting pelamin dan rezeki hamil datang awal, Farah Nabilah memanjat kesyukuran kerana usia kandungannya kini mencecah hampir lima bulan.
Berkongsi secara eksklusif dengan BH Online, Artis Baharu Wanita Popular, Anugerah Bintang Popular BH (ABPBH) Ke-31 hari ini sempat melakukan pemeriksaan termasuk memeriksa jantina anaknya.

Isteri kepada Mohamed Amirul Yunus ini dijangka melahirkan anak sulung mereka pada akhir Oktober atau selewat lewatnya awal November

“Ikutkan saya dan suami tak merancang lama untuk dapatkan anak. Paling lama pun dalam enam bulan. Tak sangka pula bunting pelamin. Alhamdulillah rezeki datang awal. Kalau bab jantina pun, baik saya dan suami, kami tak kisah. Janji anak itu nanti sihat.
“Masa awal trimester ikutkan saya ada berdepan fasa alahan dengan santan dan ayam. Tapi sekarang sudah okey. Amirul pun antara yang sangat teruja apabila dapat tahu saya akan jadi ibu.

“Kalau nak tahu, sejak awal lagi pun ramai yang mula menyedari saya sudah hamil berdasarkan pertambahan berat badan. Di kalangan pengikut, peminat dan kawan pun ada yang mula bertanya dan menghantar mesej langsung di Instagram. Tapi saya jawab sabar nanti nantilah akan diumumkan,” katanya.
Farah mula mengetahui yang dirinya hamil sekitar awal Mac lalu.

“Masa dapat tahu itu, saya beberapa hari lagi akan terbang ke Maldives untuk berbulan madu dengan suami pada 8 Mac.

“Naik risau juga masa dapat tahu, boleh tak naik kapal terbang atau sebaliknya. Dalam masa sama takkan nak batalkan penerbangan macam itu saja. Tapi akhirnya selepas mendapat nasihat doktor, saya dibenarkan untuk menaiki kapal terbang,” katanya.
Kata Farah yang mesra disapa Fawaa, di kalangan kawannya pun ada yang berbadan dua dan tak kurang juga sudah selamat melahirkan anak.

“Lucunya ada kawan saya kini hamil anak perempuan. Dan mereka pula minta saya lahirkan anak lelaki,” katanya.

Pasangan ini bernikah pada Disember tahun lalu.

Dalam pada itu, Farah turut memuat naik perkongsian berita gembira itu menerusi laman instagramnya.


“Nampak Dia Lebih Ayah Ayah, Senyum & Tenang.” Bercuti Bersama, Warganet Puji Hubungan Baik Sharnaaz & Nabila!

Umum mengetahui pelakon Sharnaaz Ahmad dan Noor Nabila sudah bercerai sejak 9 Julai lalu, namun hubungan mereka dilihat sangat baik sehingga menerima pujian warganet.

Apa tidaknya, walaupun sebelum berpisah lagi mereka dilihat tetap profesional. Malah, Nabila juga dilihat tidak kisah untuk Sahrnaaz menghabiskan masa dengan anak mereka bersama. Semuanya demi anak kesayangan mereka, Jebat Jayden.
Terbaru, menerusi perkongsian di instagram Jebat Ayden, Sharnaaz dan Nabila dilihat bercuti bersama di Langkawi. turut menyertai percutian tersebut adalah ahli keluarga Nabila. Nampak mereka bertiga cukup gembira dan bahagia menghabiskan masa bersama.

Siapa kata sudah berpisah tidak boleh duduk bersama dan berbaik seperti kawan.
Rata-rata yang melihat perkongsian tersbeut tumpang gembira dengan kerjasama mereka dalam membesarkan anak-anak.

Malah, ada yang mendoakan agar hubungan mereka kembali jernih dan bersatu kembali.
Sebelum ini, Nabila pernah memberitahu hubungan mereka kini lebih tenang dan matang. Malah mereka berdua sangat baik demi anak-anak.

“Saya dan Sharnaaz menangani masalah ini. Alhamdulillah makin lama, makin elok. Kita berkerjasama apa terbaik untuk Jayden. Saya banyak berkomunikasi dengan Sharnaaz . Kebelakangan ini lebih baik dan tenang berbanding sebelum ini banyak ketegangan.
Nabila dalam pada itu tidak menafikan pada awal perkahwina,n hubungannya dengan Sharnaaz agak tegang. Namun demi anak dia berdua mencapai kata sepakat berdamai. Dan kini hubungan mereka semakin baik.

“Kita lebih betulkan di minda dan dekat hati. Kita buang yang lepas. I taknak gaduh, taknak berdendam dengan Sharnaaz. I taknak Jebat dibesarkan dalam suasana macam itu, vibe itu. So far now, tiada lagi perkara yang menimbulkan ketegangan. I nak Jebat luangkan masa dengan ayah dia. I nampak dia lebih ayah ayah, senyum dan tenang.
Nabila turut mendoakan kebahagiaan Sharnaaz memandangkan Sharnaaz seorang yang manja. Dia turut meminta agar orang ramai mendoakan kebahagian dia dan juga bekas suaminya.


Rupanya Menjadi Hilangkan Gatal Kepala Dengan Garam. Begini Wanita Ni Amalkan!

Mempunyai isu dengan kegatalan kulit kepala memang diakui membuatkan kita tidak selesa. Bukan itu sahaja malah boleh menjejaskan imej, bilamana asyik tergaru-garu.

Memberi rasa selesa, umumnya kita akan pastikan rambut kerap dicuci, punbegitu tahukah anda dengan menambahkan garam ke dalam syampu dapat membantu mengurangkan masalah kegatalan rambut dan sekali gus amalan ini dikatakan dapat membantu untuk anda memiliki rambut yang lebih tebal, sihat dan hitam berkilau.

Mungkin anda tidak percaya?

Ya, sebenarnya garam dapat ‘bekerja’ melakukan fungsi-fungsi detoksifikasi, menghilangkan sel-sel mati di kulit kepala dan sehinggalah menjadikan rambut akan terlihat dan tumbuh lebih sihat dan bersinar. Cubalah sendiri dan rasai perbezaannya.

Namun jika masih ragu-ragu, ikuti perkongsian daripada Shakila Rahim ini yang telah diposting di fbnya beberapa hari yang lalu. Selamat mencuba!

INI PERKONGSIANNYA

Ada orang penah bagi petua, nak bagi rambut kuat, lebat, tak mudah luruh masa syampu tu campur garam. Ataupun basah kepala dengan air garam, kemudian baru syampu.

Petang tadi dah try. Masuk kali ni, cubaan kali ke3.
Bila campur garam, syampu dah jadik kurang berbuih tau.
Dah tak berbuih, jangan dok pi balun bubuh setengah botoi pulak.

Alhamdulillah, lepas syampu gini, rambut jadi lembut.
Kepala pun tak gatal dah.Jadi ringan kepala.

Sumber : Shakila Rahim

EKSTRA INFO :Kenapa perlunya cuci rambut dengan campuran garam?

1)Menghilangkan kelemumur

kelemumur merupakan bakteria. Jika rambut penuh dengan kelemumur, cara paling mudah untuk bersihkan rambut adalah dengan air garam. Garam boleh membunuh bakteria dan menyegarkan kulit kepala.

2) Rambut kelihatan lebih segar

Ya, air garam boleh membantu masalah kulit kepala berminyak, serta kotoran lain. Jika anda boleh atasi semua ini, maka rambut anda kan kelihata lebih segar dan berkilau.

3) Menghalang keguguran rambut

Air garam boleh menyebabkan liang liang di kulit kepala tertutup rapat dan akan menghalang dari berlakunya keguguran rambut.